2009 | Lost In News\nΑναρτήθηκε από Lost In News Παρασκευή, 6 Νοεμβρίου 2009 0 σχόλια\nΣε έκταση περίπου 50 τετραγωνικών μέτρων απλώθηκαν τα πετρελαιοειδή που χύθηκαν στη θάλασσα μπροστά από το μέγαρο του ΟΛΠ στον Πειραιά.\nΤο ατύχημα συνέβη κατά τη διάρκεια πετρέλευσης του πλοίου ¨AQUAMARINE¨.\nΑναρτήθηκε από Lost In News 0 σχόλια\nΈξι άνθρωποι έχασαν τη ζωή τους και ακόμα ένας αγνοείται κοντά στις ακτές της νοτιοδυτικής Τουρκίας, όταν το πλοιάριο που τους μετέφερε στο Μποντρούμ ναυάγησε, εξαιτίας των κακών καιρικών συνθηκών που επικρατούσαν στην περιοχή Read More!\nΤις προτάσεις του για τη χρήση του χώρου που σήμερα στεγάζει το νοσοκομείο Κέρκυρας, μετά την μεταφορά του, έδωσε στη δημοσιότητα ο Σύλλογος Εκπαιδευτικών Πρωτοβάθμιας Εκπαίδευσης του νησιού.\nΟι δάσκαλοι προτείνουν την κατασκευή ολοήμερου Δημοτικού Σχολείου και Νηπιαγωγείου σε έκταση 4 στρεμμάτων, κατασκευή ενός Κέντρου Υγείας Αστικού Τύπου με 24ωρη λειτουργία αλλά και την ανάπτυξη μονάδων κοινωνικής πρόνοιας. Επίσης, την κατασκευή υπόγειου πάρκινγκ.\nΠερισσότερους από 3.600 μαφιόζους έχει συλλάβει τους τελευταίους 18 μήνες η ιταλική αστυνομία, ενώ έχει κατασχέσει αντικείμενα αξίας άνω των 5,6 δισεκατομμυρίων ευρώ!\n«Στους 18 μήνες της κυβέρνησης του Silvio Berlusconi, συλλάβαμε 3.630 μαφιόζους, δηλαδή 22% περισσότερους απ' όσους στους 18 προηγούμενους μήνες, αλλά κυρίως κατασχέσαμε διάφορα αγαθά όπως επαύλεις, οικόπεδα, εταιρείες, μετρητά, κοσμήματα, και οχήματα, καταγράφοντας αύξηση κατά 56% σε σχέση με την ίδια περίοδο», δήλωσε ο υπουργός Εσωτερικών, Roberto Maroni, μέλος της Λέγκας του Βορρά, η οποία είχε αναγάγει τη μάχη κατά της εγκληματικότητας ένα από τα κύρια επιχειρήματα της προεκλογικής εκστρατείας του στις αρχές του 2008.\nΔημιουργήθηκε ο "χάρτης" των βακτηρίων του ανθρώπινου σώματος\nΑμερικανοί ερευνητές δημιούργησαν έναν "άτλαντα" των βακτηρίων που ζουν σε διαφορετικά μέρη του σώματος του ανθρώπου, ο οποίος είναι η πιο πλήρης μέχρι σήμερα καταγραφή των μικροβίων που ζουν πάνω και μέσα μας.\nΤραγωδία με πολλά ερωτηματικά σε ξενοδοχείο της Θεσσαλονίκης\nΣχεδόν τρία χρόνια μετά την τραγωδία στην Κέρκυρα, παρόμοιο περιστατικό σημειώθηκε σε ξενοδοχείο της Θεσσαλονίκης, γεννώντας πλήθος ερωτηματικών για τον τρόπο που γίνονται οι συντηρήσεις των καυστήρων.\nΈνας 28χρονος αλλοδαπός που διέμενε στο ξενοδοχείο «Νεφέλη» στο Πανόραμα Θεσσαλονίκης εντοπίστηκε νεκρός πριν από δύο ημέρες, ενώ χθες άλλος ένας ένοικος του ξενοδοχείου – ένας 27χρονος από την Καρδίτσα – βρέθηκε επίσης νεκρός.\nΑναρτήθηκε από Lost In News Πέμπτη, 5 Νοεμβρίου 2009 0 σχόλια\nΑρχίζουν από την Τετάρτη οι προβολές της "Μεγάλης Περιπέτειας", της νέας ψηφιακής παράστασης, που παρουσιάζει το Πλανητάριο του Ιδρύματος Ευγενίδου.\nΠαράλληλα, το κοινό έχει την ευκαιρία από σήμερα να επισκεφθεί την έκθεση με τίτλο "Η Απεραντοσύνη του Ουρανού: Αστρονομικοί Χάρτες και Ημερολόγια", του Αντώνη Ασπρόμουργου. Τα εγκαίνια τόσο της παράστασης όσο και της έκθεσης έγιναν σε ειδική εκδήλωση το βράδυ της Δευτέρας.\nΤις συλλογές, τους εκθεσιακούς χώρους και την αρχιτεκτονική του μουσείου του Λούβρου θα μπορούν να εξερευνήσουν και να ανακαλύψουν μέσω του διαδικτύου όσοι διαθέτουν το κινητό της Apple iPhone και την συσκευή αναπαραγωγής αρχείων mp3 και mp4 iPod, χωρίς να χρειαστεί να ταξιδέψουν μέχρι το... Παρίσι. Read More!\nΑνέτοιμο απέναντι στο «κύμα» της νέας γρίπης εμφανίζεται το σύστημα Υγείας, αφού η έλλειψη νοσηλευτικού και ιατρικού προσωπικού κρατά κλειστά 150 κρεβάτια στις Μονάδες Εντατικής Θεραπείας (ΜΕΘ). Read More!\nΗ Porsche παρουσιάζει μια νέα έκδοση της Boxster, ένα ελαφρύ roadster με τον κινητήρα στο κέντρο που θα παρουσιαστεί για πρώτη φορά παγκοσμίως στην Έκθεση Αυτοκινήτου του Λος Άντζελες το Δεκέμβριο. Read More!\nΤο στερεότυπο του... oκνηρού Έλληνα εργαζόμενου, καταρρίπτει η κοινοτική στατιστική υπηρεσία, η Eurostat.\nΣύμφωνα με τη Eurostat, οι Έλληνες εργάζονται τις περισσότερες ώρες την εβδομάδα απ' όλους τους άλλους εργαζόμενους στην Κοινότητα.\nΣτο αστυνομικό τμήμα Λιοσίων κρατείται υπάλληλος του Δημου Ασπρόπυργου, που κατηγορείται ότι μετέφερε παράνομα, με φορτηγό του Δήμου, απόβλητα.\nΣύμφωνα με πληροφορίες, πρόκειται για βιομηχανικά απόβλητα με μεγάλη πιθανότητα να είναι επικίνδυνα...\nΗ ανάλυση, απο το δείγμα που πήραν οι επιθεωρητές περιβάλλοντος, θα δείξει αν πρόκειται για τοξικά.\nΩστόσο, σύμφωνα με τη νομοθεσία, όλα τα βιομηχανικά απόβλητα -τοξικά ή μη- πρέπει να μεταφέρονται με ειδικές προφυλάξεις.\nΝέες δράσεις στο πλαίσιο της εκστρατείας για την ανακύκλωση προετοιμάζει ο ΣΚΑΪ.\nΑνάμεσα σε αυτές είναι η ανακύκλωση μικροσυσκευών και οικιακών συσκευών, βιβλίων, αλλά και η δημιουργία του χωριού ανακύκλωσης.\nΤο Σάββατο ο ΣΚΑΪ "άνοιξε" τη σειρά δράσεων, με την ανακύκλωση ηλεκτρονικών συσκευών, η οποία στέφθηκε με πολλή μεγάλη επιτυχία, καθώς συγκεντρώθηκαν περισσότεροι από 12 τόνοι ανακυκλώσιμων υλικών, κάτι που αναλογεί στην ποσότητα που ανακυκλώνει ένας μεγάλος δήμος της Αττικής σε διάστημα ενός μηνός!\nΠαράλληλα, από τη Δευτέρα 2 Νοεμβρίου έως τις 14 Νοεμβρίου, ο Δήμος Αθηναίων διοργανώνει, για δεύτερη φορά, τη Μεγάλη Γιορτή Ανακύκλωσης στην Πλατεία Συντάγματος.\nΣτη Γιορτή Ανακύκλωσης θα λειτουργούν Ολοκληρωμένα Κέντρα Ανταποδοτικής Ανακύκλωσης στα οποία οι δημότες και οι μαθητές θα επιστρέφουν για ανακύκλωση μεταλλικές, πλαστικές, γυάλινες συσκευασίες, αλλά και πλαστικές σακούλες και άλλες συσκευασίες.\nΑναρτήθηκε από Lost In News Παρασκευή, 30 Οκτωβρίου 2009 0 σχόλια\nΑντιαρματικά, χειροβομβίδες, καλάζνικοφ, πυροβόλα και υποπολυβόλα είναι μερικά από τα όπλα που συνθέτουν τη δύναμη πυρός των τρομοκρατικών οργανώσεων στην Ελλάδα, προκαλώντας προβληματισμό στην ΕΛ.ΑΣ, αφού όπως τονίζουν ανώτεροι αξιωματικοί, " δε γνωρίζουμε τι άλλο διαθέτουν και κυρίως τι μπορούν να κάνουν". Read More!\nΑναρτήθηκε από Lost In News Τρίτη, 27 Οκτωβρίου 2009 0 σχόλια\nΗ NASA αναγκάστηκε την Τρίτη να αναβάλει για 24 ώρες την εκτόξευση από το διαστημικό κέντρο Κένεντι του πρωτότυπου πυραύλου Ares 1-X εξαιτίας των κακών καιρικών συνθηκών, ανακοίνωσε ο διευθυντής της εκτόξευσης...\nΜετά από πολλές αποτυχημένες προσπάθειες τελικά η NASA αποφάσισε να αναβάλει την εκτόξευση, την οποία θα προσπαθήσει να επιτύχει πάλι την Τετάρτη, μεταξύ 14:00 και 18:00 ώρα Ελλάδος.\nΗ ομάδα εκτόξευσης θα ελέγξει τις καιρικές συνθήκες για την Τετάρτη και την Πέμπτη, πρόσθεσε ο εκπρόσωπος Τύπου της NASA και εξήγησε ότι αυτές είναι οι μόνες διαθέσιμες ημερομηνίες για να γίνει η εκτόξευση του Ares 1-X, γιατί μετά θα υπάρξει πρόβλημα με άλλες εκτοξεύσεις που έχουν προγραμματιστεί από το κοντινό Ακρωτήριο Κανάβεραλ.\nΣτο παρακατω βιντεο θα δειτε το μεγαλυτερο Rally στο πινκ πονκ που εχει γινει ποτε καθως εχει σπασει ρεκορ guiness\nΣτην ηλικία των 50 – 55 κορυφώνεται το επίπεδο του στρες στους εργαζόμενους, σύμφωνα με μια νέα βρετανική επιστημονική έρευνα.\nΑπό τη μελέτη προκύπτει ότι στη συνέχεια και όσο κανείς πλησιάζει στην σύνταξη το άγχος μειώνεται.\nΗ έρευνα, που έγινε από ερευνητές του πανεπιστημίου του Νότιγχαμ, υπό την καθηγήτρια ψυχολογίας Αμάντα Γκρίφιθς, μελέτησε εκατοντάδες άλλες έρευνες πάνω στο ζήτημα, οι οποίες έχουν πραγματοποιηθεί κατά τα τελευταία 20 χρόνια.\nΤο καλοδουλεμένο σύνολο του Γκιγιέρμο Όγιος με πολύ καλή εμφάνιση επιβλήθηκε του Ολυμπιακού με 3 – 1. Η ομάδα των Σερρών προηγήθηκε στο 17’ με πολύ ωραίο σουτ του Λεοζίνιο και στο 52’ έκανε δύο τα τέρματα της με ωραία κεφαλιά του Αθανασιάδη. Οι «ερυθρόλευκοι» που δεν έπιασαν καλή απόδοση κατάφεραν να μειώσουν στο 66’ με κεφαλιά του Μήτρογλου. Ο ίδιος παίκτης έχασε απίστευτη ευκαιρία στο 80’ (από ελεγχόμενη θέση οφσάιντ) και τρία λεπτά μετά ο Αβραάμ Παπαδόπουλος έκανε χέρι στην προσπάθεια του να σταματήσει τη μπάλα πριν μπει γκολ, με αποτέλεσμα το πέναλτι στον Πανσερραϊκό και την κόκκινη κάρτα στον ίδιο. Το πέναλτι εκτέλεσε εύστοχα ο Ριμόλντι και διαμόρφωσε το τελικό σκορ.\nΣειρά κρίσιμων ζητημάτων, όπως τα stage, η "μαύρη" εργασία, η γρηγορότερη απονομή των συντάξεων, η καλύτερη παροχή υπηρεσιών προς τους πολίτες, αλλά και οι δέκα προτάσεις του ΣΕΒ για την αντιμετώπιση της ανεργίας, κυριάρχησαν στη συνάντηση του υπουργού Απασχόλησης με τη διοίκηση του Συνδέσμου Επιχειρήσεων και Βιομηχανιών (ΣΕΒ), ενόψει του διαλόγου για εργασιακά που ανοίγει την Πέμπτη 29 Οκτωβρίου στη νομοπαρασκευαστική επιτροπή για τις εργασιακές σχέσεις. Στο διάλογο θα συμμετάσχουν όλοι οι κοινωνικοί φορείς.\nΕντός της εβδομάδος αναμένονται οι σχετικές ανακοινώσεις σχετικά με τα ζητήματα της απόσυρσης και των τελών κυκλοφορίας των παλαιών και καινούργιων αυτοκινήτων, ανακοίνωσε η υπουργός Περιβάλλοντος, Ενέργειας και Κλιματικής Αλλαγής κα Τίνα Μπιρμπίλη, μετά τη συνεργασία της με τον πρωθυπουργό στο Μέγαρο Μαξίμου ενόψει του Ευρωπαϊκού Συμβουλίου και της Συνόδου Κορυφής της Κοπεγχάγης.\nΝωρίτερα, μιλώντας στο ΣΚΑΪ 100,3 ο πρόεδρος του Συνδέσμου Εισαγωγέων Αυτοκινήτων κ. Γιώργος Βασιλάκης ζήτησε να προχωρήσει άμεσα το μέτρο της απόσυρσης και οι ενδιαφερόμενοι να λάβουν το μέγιστο ποσό της απόσυρσης καθώς -όπως εκτίμησε- "ενδέχεται η κυβέρνηση να μειώσει τα κίνητρα για την απόσυρση".\nΟ κ. Βασιλάκης εκτίμησε ότι θα πρόκειται για λάθος της κυβέρνησης στην περίπτωση που μειώσει τα κίνητρα και την κάλεσε να αφήσει το μέτρο να λειτουργήσει για ακόμα λίγο καιρό.\nΈκανε επίσης γνωστό ότι μέσα σε τρεις εβδομάδες, οπότε τέθηκε σε ισχύ το μέτρο της απόσυρσης, έχουν αποσυρθεί περίπου 58.000 οχήματα.\nEνας άξιος και πιστός σύντροφος σε δύσκολες και απαιτητικές διαδρομές τόσο εντός όσο και εκτός δρόμου, συνεχίζει να είναι το Suzuki SX4, που επανήλθε ανανεωμένο στο προσκήνιο.\nΕπανασχεδιασμένοι προφυλακτήρες και φωτιστικά σώματα, νέα μάσκα, καινούργιες χειρολαβές στις πόρτες. Και το σημαντικότερο. Η αύξηση της ισχύος του συνόλου των 1,6 λίτρων από τους 107 στους 120 ίππους, αλλά και της ροπής στα 156Nm (από 145). Κάτι, που επιτεύχθηκε χάρη στο μεταβλητό μήκος των αυλών εισαγωγής, το μεγαλύτερο βύθισμα των βαλβίδων, τη μεγαλύτερη σχέση συμπίεσης, καθώς και το νέο καταλύτη. Την αυξημένη ισχύ του ιαπωνικού crossover καλούνται, μεταξύ άλλων, να υποστηρίξουν οι νέες ρυθμίσεις των ελατηρίων-αμορτισέρ, οι επιπλέον ενισχύσεις στο αμάξωμα, η προσθήκη δισκόφρενων στον πίσω άξονα και η νέα τελική σχέση μετάδοσης του μηχανικού κιβωτίου των πέντε σχέσεων.\nΚαι νέες κυλινδροκεφαλές, εφαρμογές με επιπλέον μείωση της κατανάλωσης κατά 0,6 λίτρα για κάθε 100 χιλιόμετρα (6,2 και 6,5 λίτρα αντίστοιχα για τις δικίνητες και τετρακίνητες εκδόσεις), αλλά και των εκπομπών CO2 (στα 149 γραμμάρια πλέον για την τετρακίνητη βερσιόν από 173).\nΠαραμένει ίδιο το ηλεκτρονικά ελεγχόμενο σύστημα τετρακίνησης, που προσφέρει στον οδηγό (στις εκδόσεις 4WD) τη δυνατότητα επιλογής δικίνητης ή τετρακίνητης διαμόρφωσης, όπως άλλωστε και το κλείδωμα της κατανομής της ροπής μεταξύ του μπροστινού και πίσω άξονα.\nΗ ψηλή σιλουέτα του SX4, τα φουσκωμένα φτερά των τροχών και η ικανή απόστασή του από το έδαφος (19 εκ.) του χαρίζουν ένα αρκετά μυώδες παρουσιαστικό\nΣχεδιαστικές αλλαγές και στο εσωτερικό του αυτοκινήτου με τις κυριότερες στην κεντρική κονσόλα και τα χειριστήρια του κλιματισμού(αναβαθμίστηκε το σύστημα κλιματισμού με νέα ψηφιακή οθόνη να παίρνει θέση στην κεντρική κονσόλα), ενώ εντελώς καινούργιος είναι και ο πίνακας οργάνων, που ενσωματώνει και ψηφιακό υπολογιστή ταξιδίου.\nΤο ιαπωνικό crossover, μπορεί να μην εντυπωσιάζει με τις επιδόσεις του, μη έχοντας ένα υπερτροφοδοτούμενο μοτέρ στην γκάμα του, ωστόσο, εντυπωσιάζει με την συμπεριφορά του εντός και εκτός δρόμου.\nΗ ψηλή σιλουέτα του SX4, τα φουσκωμένα φτερά των τροχών και η ικανή απόστασή του από το έδαφος (19 εκ.) του χαρίζουν ένα αρκετά «μυώδες» παρουσιαστικό. Τα πλαστικά είναι σκληρά στην αφή, αλλά φαίνονται καλής ποιότητας και δείχνουν ανθεκτικά. Από εκεί και πέρα, η εργονομία της θέσης οδήγησης δεν έχει κάτι το επιλήψιμο, πέρα από την κλιμακωτή ρύθμιση της πλάτης που για μερικούς οδηγούς μπορεί να έχει ως συνέπεια να μη βρίσκουν με απόλυτη ακρίβεια τη θέση που τους βολεύει. Ο οδηγός δεν κάθεται πολύ ψηλότερα από ότι σε ένα συνηθισμένο επιβατικό αυτοκίνητο, αλλά η ορατότητα παραμένει ικανοποιητική, τουλάχιστον σε μια γωνία 180 μοιρών.\nΤα πράγματα είναι εξίσου ευχάριστα και για τους πίσω επιβάτες οι οποίοι έχουν πάντα αρκετό χώρο για τα πόδια τους, ενώ ακόμα και όσοι είναι άνω του 1,85 μ. σε ύψος θα βρουν την καμπίνα ...ψηλοτάβανη. Aντίστοιχα, αρκετός χώρος υπάρχει και στο πορτ-μπαγκάζ (με τα 270 λίτρα του είναι αντίστοιχος του χώρου που παρέχει ένα μεγάλο σούπερ μίνι σαν το Grande Punto ή το Peugeot 207), το οποίο μεγαλώνει κι άλλο με την αναδίπλωση του πίσω καθίσματος. Το τελευταίο είναι συμβατικού τύπου, με διαιρούμενη πλάτη (60/40) και πιστεύουμε πως η ύπαρξη δύο ξεχωριστών συρόμενων ή και αφαιρούμενων καθισμάτων θα έκανε το αυτοκίνητο ακόμα πιο πρακτικό.\nΟι χώροι για μικροπράγματα στο εσωτερικό του αυτοκινήτου είναι απλά καλοί, ως ένα μικρό αυτοκίνητο καθημερινής χρήσης, ή ως ένα μικρό αυτοκίνητο «ελεύθερου χρόνου» για εκδρομές στη φύση, γιατί και οι δύο απαιτούν αυξημένη πρακτικότητα για το εσωτερικό.\nΟι τιμές του ανανεωμένου SX-4 παραμένουν αμετάβλητες σε σχέση με το απερχόμενο μοντέλο, και συγκεκριμένα ξεκινούν από τις 14.990 ευρώ για τη δικίνητη έκδοση και τις 17.900 για την τετρακίνητη.\nΠερισσότερα από 300.000 παιδιά ηλικίας λιγότερο από πέντε ετών πεθαίνουν κάθε χρόνο στο Σουδάν από "αιτίες που θα μπορούσαν να αποφευχθούν", δήλωσε ο Νιλς Κάστμπεργκ, επικεφαλής της Unicef, για το Σουδάν, εκφράζοντας την ανησυχία του για το ποσοστό θνησιμότητας των γυναικών κατά την διάρκεια του τοκετού.\nΜάλιστα, τα 110.000 από τα παιδιά αυτά πεθαίνουν τον πρώτο μήνα από τη γέννηση τους.\n"Φτάνουμε πολύ αργά για να μπορέσουμε να τους σώσουμε την ζωή. Το ερώτημα δεν είναι τι μπορούμε να κάνουμε σε πέντε χρόνια, αλλά τι μπορούμε να κάνουμε τις τέσσερις πρώτες εβδομάδες της ζωής τους", υπογράμμισε ο κ. Κάστμπεργκ σε συνέντευξη Τύπου που έδωσε την Τρίτη στο Χαρτούμ.\nΤα παιδιά αυτά πεθαίνουν από μαλάρια, διάρροια και μολύνσεις του αναπνευστικού επεσήμανε ο Κάστμπεργκ, υπογραμμίζοντας το πρόβλημα του υποσιτισμού που κάνει τα παιδιά πιο ευάλωτα σε αυτές τις ασθένειες.\nΗ πιο μεγάλη χώρα της Αφρικής, το Σουδάν, έχει 39 εκατομμύρια κατοίκους. Περίπου 300.000 άνθρωποι έχουν χάσει την ζωή τους εξαιτίας της διαμάχης στο Νταρφούρ, σύμφωνα με τους υπολογισμούς του ΟΗΕ.\nΑναρτήθηκε από Lost In News Δευτέρα, 26 Οκτωβρίου 2009 0 σχόλια\nΜια απλή εισαγωγή DNA στα μάτια τεσσάρων παιδιών, τυφλών εκ γενετής λόγω μιας ασθένειας που προκαλεί τύφλωση, ανέκτησαν την όρασή τους σε βαθμό που μπορούν να περπατάνε πια χωρίς βοήθεια.\nΗ γονιδιακή θεραπεία, την οποία εφάρμοσαν αμερικανοί επιστήμονες, επιβεβαιώνει ότι όσοι πάσχουν από τη συγκεριμένη σπάνια κληρονομική νόσο ("συγγενής αμαύρωση του Λέμπερ"), μπορούν να έχουν θεαματική βελτίωση στην όρασή τους, ειδικά αν η θεραπεία γίνει έγκαιρα.\nΌσοι πάσχουν από τη νόσο, αρχίζουν να χάνουν την όρασή τους αμέσως μετά τη γέννησή τους και είναι τελείως τυφλοί μέχρι τα 40 τους χρόνια.\nΑρκετά από τα παιδιά που γεννιούνται με την ασθένεια (γύρω στο 16%), έχουν ένα ελαττωματικό μεταλλαγμένο γονίδιο (RPE65), το οποίο βοηθά τα κύτταρα του αμφιβληστροειδούς φακού να παράγουν τη ροδοψίνη, μια ουσία που χρειάζεται για την απορρόφηση του φωτός. Χωρίς αυτή την ουσία, τα κύτταρα φωτο-υποδοχείς σταδιακά πεθαίνουν.\nΤο 2007 οι ίδιοι ερευνητές άρχισαν ανάλογες δοκιμές σε ανθρώπους, ενώ το 2008 μια σχετική βρετανική έρευνα εμφάνισε ενθαρρυντικά αποτελέσματα.\nΤώρα, για πρώτη φορά, οι αμερικανοί επιστήμονες, σε συνεργασία με ευρωπαίους συναδέλφους τους, ανέφεραν τα πλήρη αποτελέσματα της θεραπείας στους ανθρώπους.\nΌπως έγραψαν σε σχετική εργασία στο ιατρικό περιοδικό "The Lancet", σύμφωνα με το πρακτορείο Ρόιτερ και το "Science", τα παιδιά ηλικίας 8 - 11 ετών έδειξαν τετραπλάσια βελτίωση στην ευαισθησία των ματιών τους στο φως και άρα στην όραση, σε σχέση με τους ενηλίκους με το ίδιο πρόβλημα, γεγονός που δείχνει ότι όσο νωρίτερα εφαρμόζεται η γονιδιακή θεραπεία, τόσο πιο αποτελεσματική είναι.\nΈνα από τα παιδιά, ηλικίας εννιά ετών, δήλωσε ότι μπορεί πια να αναγνωρίσει πρόσωπα για πρώτη φορά, να παίξει ποδόσφαιρο, να διαβάσει βιβλία και να κάνει ποδήλατο στη γειτονιά μόνο του.\nΚανένα από τα παιδιά δεν απέκτησε πλήρως την όρασή του, αλλά και κανένα δεν είναι πια τυφλό από νομική άποψη.\nΤην 4η θέση στον τελικό του Παγκοσμίου Πρωταθλήματος Easykart κατέκτησε ο Άγγελος Σταθακόπουλος, στη Siena της Ιταλίας την Κυριακή 18 Οκτωβρίου.\nΤο εκπληκτικό αυτό αποτέλεσμα για τον έλληνα οδηγό συνοδεύτηκε από εξαιρετικές εμφανίσεις σε όλη τη διάρκεια των δοκιμών και ο Σταθακόπουλος θεωρούνταν φαβορί για τη νίκη.\nΚάποια προβλήματα της τελευταίας στιγμής και ο πολύ έντονος και σε μερικές περιπτώσεις, εκτός ορίων και αθλητικού πνεύματος ανταγωνισμός, τον περιόρισε τελικά στην 4η θέση.\nΣτην εκπληκτική τοποθεσία του Castelnuovo Berardenga, στα περίχωρα της πανέμορφης Siena, συναντήθηκαν περισσότεροι από 260 οδηγοί από 19 χώρες, 70 δημοσιογράφοι από 11 χώρες και 10 τηλεοπτικά δίκτυα.\nΟ Σταθακόπουλος, με κεκτημένη ταχύτητα από την πρόσφατη νίκη του στον τελικό Ιταλίας, ξεχώρισε από τις πρώτες κιόλας δοκιμές. Αυτή τη φορά εκτός των καλύτερων του ιταλικού πρωταθλήματος, ο έλληνας πρωταθλητής είχε να αντιμετωπίσει και πολλούς οδηγούς που δε από την Αυστρία, τη Ρωσία, την Πολωνία, την Τσεχία, τη Γερμανία.\nΗ καρό σημαία του τερματισμού έπεσε έπειτα από 24 γύρους, που ξεκίνησαν από την Παρασκευή 16 Οκτωβρίου, βρίσκοντας στην 1η θέση τον Τσέχο Krauchuk, στη 2η τον Πολωνό Glowacki, στην 3η τον Ιταλό Laguardia και στην 4η θέση τον Έλληνα Άγγελο Σταθακόπουλο.\nΟ ίδιος δήλωσε πολύ ικανοποιημένος με την τέταρτη θέση και τόνισε ότι ο αρχικός του στόχος ήταν να μπει στη δεκάδα, καθώς είχε να ανταγωνιστεί μερικούς από τους καλύτερους οδηγούς Easykart του κόσμου.\nΠάντως, τόνισε ότι ενώ κατά τη διάρκεια της κούρσας ήταν τρίτος, δέχτηκε ένα χτύπημα που τον έβγαλε εκτός πίστας, στην έκτη θέση, αλλά κατάφερε να ανακάμψει και να τερματίσει τέταρτος.\nH τρίτη γενιά του Subaru forester έχει ουσιαστικά τα ίδια πλεονεκτήματα με τους προκατόχους του. Το Forester turbo (2.5 XT) είναι ένα αυτοκίνητο ελεύθερου χρόνου υψηλών επιδόσεων, με πολύ καλά στοιχεία οδηγησιμότητας και άνεση, φιλικότητα, αρμονία.\nΜε την τρίτη πλέον γενιά Forester η Subaru υποδήλωσε την τάση της να έρθει πιο κοντά στις ανάγκες του σύγχρονου καταναλωτή, ξεκινώντας πάντα από τη σχεδίαση. Έτσι, η μεταμόρφωση σε σχέση με τον προκάτοχό του είναι μία λέξη που ταιριάζει απόλυτα στο αυτοκίνητο. Tο Forester πλέον υιοθετεί μία μορφή που ξεφεύγει από το πρότυπο του στέισον βάγκον και ταυτίζεται με την εικόνα ενός δυναμικού και ποιοτικού αυτοκινήτου ελεύθερου χρόνου. Με αυτή την κίνηση συμπλήρωσε ένα κομμάτι από το παζλ της επιτυχίας μέσα σε μία κατηγορία που αναπτύσσεται ολοένα και περισσότερο.\nΔιαθέτοντας αυξημένες διαστάσεις (είναι κατά 75 χιλιοστά μακρύτερο, κατά 45 φαρδύτερο και -κυρίως- κατά 110 πιο ψηλό από το παλαιότερο μοντέλο), το εσωτερικό του Forester είναι φιλόξενο και οι επιβάτες σίγουρα θα εκτιμήσουν τον μεγάλο χώρο που τους προσφέρεται για τα πόδια, τα κεφάλια αλλά και τους ώμους τους, τόσο εμπρός όσο και πίσω. Η εταιρεία τα τελευταία χρόνια έχει βελτιώσει την ποιότητα των αυτοκινήτων της και αυτό είναι εμφανές με την πρώτη ματιά. Τα υλικά που έχουν χρησιμοποιηθεί στο εσωτερικό είναι υψηλής ποιότητας και φαίνονται αξιόπιστα. Σχεδιαστικά το εσωτερικό είναι μοντέρνο, ευχάριστο και το στοιχείο του μετάλλου κυριαρχεί προσδίδοντας έναν τόνο πολυτέλειας. Στην καμπίνα υπάρχουν αρκετές θήκες και επιφάνειες που δίνουν ουσιαστική βοήθεια στους επιβάτες. Τα καθίσματα είναι άνετα και δεν μας προβλημάτισαν καθόλου, ακόμα και σε ταξίδι πολλών χιλιομέτρων σε άσφαλτο αλλά και σε χώμα.\nΟι άνθρωποι που αγοράζουν αυτοκίνητα ελεύθερου χρόνου δίνουν μεγάλη προσοχή στην ασφάλεια και το Forester τούρμπο την παρέχει με το σύστημα μόνιμης τετρακίνησης, το σύστημα ελέγχου ευστάθειας VDC, το σύστημα ελέγχου πρόσφυσης, καθώς και το σύστημα υποβοήθησης εκκίνησης σε ανωφέρεια. Επίσης το αυτοκίνητο διαθέτει έξι αερόσακους στο βασικό εξοπλισμό, συμπεριλαμβανομένων και των πλευρικών αερόσακων τύπου κουρτίνας. Το σύστημα πέδησης αποτελείται από τέσσερα δισκόφρενα και από ABS με EBD. Επιπροσθέτως η Subaru αναφέρει ότι το μπροστινό υποπλαίσιο έχει ξανασχεδιαστεί, έτσι ώστε να απορροφάει ακόμη περισσότερη ενέργεια από μια ενδεχόμενη σύγκρουση και να τη διοχετεύει μακριά από την καμπίνα των επιβατών.\nΤο Forester στο δρόμο προσδίδει μια μεγάλη δόση ενεργητικής ασφάλειας και αρκετή δύναμη που ενθουσιάζει οποιονδήποτε οδηγό, βεβαίως με το ανάλογο τίμημα της αυξημένης κατανάλωσης καυσίμου. Ο 4κύλινδρος επίπεδος υπερτροφοδοτούμενος κινητήρας των 2.457 κ.εκ. αποδίδει 230 ίππους στις 2.500 σ.α.λ. και ροπή 32,6 kgm στις 2.800 σ.α.λ. κινώντας απροβλημάτιστα το βάρους 1500 κιλών αμάξωμα. Το φαινόμενο "turbo lag" δεν λείπει, αφού μέχρι τις 2500 υπάρχει μία σχετική ατονία και μετά η αναμενόμενη «έκρηξη» που σε κολλάει κυριολεκτικά στο κάθισμα. Το αυτοκίνητο της δοκιμής μας ήταν εφοδιασμένο με ένα μηχανικό κιβώτιο πέντε ταχυτήτων, το οποίο και θα επιθυμούσαμε πιο φιλικό στα «κουμπώματά» του. Σαφώς όμως αποτελεί καλή επιλογή, αφού βοηθάει τον κινητήρα να κινήσει το αμάξωμα όπως πρέπει.\nΟδηγώντας το Forester XT, διαπιστώσαμε πως είναι ένα από τα πλέον δυναμικά και απολύτως ελεγχόμενα 4x4. Στον αυτοκινητόδρομο κινείται εντυπωσιακά ήσυχα και το μόνο που ακούγεται είναι ο θόρυβος του αέρα από τους μεγάλους καθρέφτες μόνο σε υψηλές ταχύτητες. Στους ολισθηρούς ελληνικούς δρόμους τα μπροστινά ελαστικά του δείχνουν λίγο απρόθυμα να αποκτήσουν την επιθυμητή πρόσφυση στις απότομες στροφές, αλλά αφήνοντας λίγο το γκάζι το μπροστινό μέρος του αυτοκινήτου θα γονατίσει αμέσως. Πιέζοντας ξανά το γκάζι το Forester είναι ικανό να πιέσει ακόμη πιο σφιχτά το μπροστινό μέρος και να γλιστρήσει το πίσω τμήμα του μερικές μοίρες. Ποτέ δεν θα σας δώσει την αίσθηση της ανασφάλειας επειδή θα επέμβει έγκαιρα το σύστημα δυναμικού ελέγχου (VDC) και θα χαλιναγωγήσει το αυτοκίνητο, επαναφέροντάς το μέσα στα φυσιολογικά όρια.\nΤα τεράστια αποθέματα δύναμης, το άμεσο σύστημα διεύθυνσης, το ευαίσθητο γκάζι και ο ευέλικτος χειρισμός το κάνουν πολύ ευχάριστο στην οδήγηση, αλλά τα μαλακά ελατήρια του Forester σημαίνουν ότι θα έχετε ένα λογικό βαθμό κλίσης του αμαξώματος, πράγμα βεβαίως, φυσιολογικό για το χαρακτήρα του αυτοκινήτου. Η ανταμοιβή σας θα είναι φυσικά η δυνατότητα να κινείστε με άνεση και χωρίς δυσάρεστες αναταράξεις στους χωματόδρομους, αφού το Forester «καταπίνει» ατάραχα κάθε είδους ανωμαλία οδοστρώματος (συχνό φαινόμενο ακόμα και στους δρόμους των περισσότερων πόλεων της Ελλάδος).\nΤο επίπεδο εξοπλισμού του αυτοκινήτου, η τιμή του οποίου ξεκινάει από 33.500 ευρώ, είναι αρκετά πλούσιο. Σε αυτή την έκδοση προσφέρεται ηλεκτρική πανοραμική οροφή, φώτα ξένου, προβολείς ομίχλης, αεροτομή οροφής, σύστημα πλύσης φώτων, ράγες οροφής, κλιματισμός, σπορ πεντάλ, δερμάτινο τιμόνι και επιλογέας, ηλεκτρικά παράθυρο εμπρός πίσω, cruise control με υπολογιστή ταξιδιού, ηχοσύστημα 6-CD player 7 ηχείων. Επίσης, παρ' όλο που το αυτοκίνητο είναι εφοδιασμένο με εργοστασιακό σύστημα πλοήγησης, δεν υποστηρίζεται ακόμα από το απαραίτητο λογισμικό για τους χάρτες της χώρας μας. Επιπλέον, φανερή είναι και η απουσία τηλεφωνικής εγκατάστασης ανοιχτής ακρόασης με σύνδεση Bluetooth.\nΤα πάντα για την ανακύκλωση Ηλεκτρικών - Ηλεκτρονικών συσκευών\nΟ ΣΚΑΪ απαντά σε 26 ερωτήσεις ακροατών. Είναι επικίνδυνες οι ηλεκτρονικές συσκευές; Πού ανακυκλώνονται; Ποιος πληρώνει; Τι κάνω εάν σπάσει ένας λαμπτήρας πυράκτωσης;\nΟ ΣΚΑΪ διοργανώνει το Σάββατο 31 Οκτωβρίου ανακύκλωση ηλεκτρονικών συσκευών στον προαύλιο χώρο του θεάτρου Μπάντμιντον, στο Γουδή. [ Αναλυτικές πληροφορίες ].\nΌλοι όσοι λάβουν μέρος στη δράση θα συμμετάσχουν στην κλήρωση με δώρο ένα λάπτοπ τελευταίας τεχνολογίας.\n1. Τι είναι ανακύκλωση; (Στάδια «Επόμενης ζωής»)\nΗ συλλογή, αποστολή στο εργοστάσιο ανακύκλωσης, αποσυναρμολόγηση, απορρύπανση (απομάκρυνση επικινδύνων υλικών) και μηχανική επεξεργασία κατά την οποία διαχωρίζονται τα εναπομείναντα υλικά που απαρτίζουν τις συσκευές, τα οποία οδεύουν στις κατάλληλες βιομηχανίες (σιδηρουργίες, υαλουργίες, κλπ) για να χρησιμοποιηθούν ξανά ως πρώτες ύλες.\n2. Γιατί να ανακυκλώνω;\nΓια καθαρό περιβάλλον, εξοικονόμηση ενέργειας και πρώτων υλών. Τα ΑΗΗΕ έχουν «επόμενη ζωή», δεν είναι σκουπίδια, δεν πετιούνται αλλά συλλέγονται, ανακυκλώνονται και τα περισσότερα από τα υλικά που προκύπτουν επαναχρησιμοποιούνται. Κατ΄αυτόν τον τρόπο μειώνεται δραστικά ο όγκος των αποβλήτων που καταλήγει στις χωματερές.\n3. Είναι επικίνδυνες οι ηλεκτρικές και ηλεκτρονικές συσκευές;\nΓια όσο διάστημα χρησιμοποιούνται οι συσκευές σύμφωνα με τις οδηγίες του κατασκευαστή, δεν είναι επικίνδυνες. Από τη στιγμή που θα πεταχθούν, τότε η μη σωστή συλλογή, μεταφορά και επεξεργασία τους μπορεί να τις καταστήσει επιβλαβείς για το περιβάλλον.\n4. Ποιος είναι ο κίνδυνος;\nΟ κίνδυνος είναι η διαφυγή κάποιων από τα βλαβερά υλικά που εμπεριέχονται στις συσκευές και που θα μπορούσαν να διαφύγουν στο περιβάλλον και να το βλάψουν σε περίπτωση ανεξέλεγκτης διαχείρισης των συσκευών αυτών ως απόβλητα πλέον. Γι΄ αυτό τον λόγο, είναι σημαντικό να μην σπάνε οι συσκευές, να μην καταλήγουν στα πεζοδρόμια, στα σκουπίδια και στις χωματερές.\n5. Τι είδους εταιρεία είναι η ΑΝΑΚΥΚΛΩΣΗ ΣΥΣΚΕΥΩΝ;\nΗ ΑΝΑΚΥΚΛΩΣΗ ΣΥΣΚΕΥΩΝ Α.Ε είναι συλλογικό σύστημα εναλλακτικής διαχείρισης ΑΗΗΕ εγκεκριμμένο από το ΥΠΕΧΩΔΕ (εκχώρηση Δημόσιας Υπηρεσίας). Ιδιωτικού δικαίου, μη επιδίωξης κερδών, μη επενδυτική εταιρεία, συντονισμού και ελέγχου.\n6. Ποιος πληρώνει για την ανακύκλωση;\nΚατά την νομοθεσία «ο ρυπαίνων πληρώνει», είναι ο έμπορος-εισαγωγέας-κατασκευαστής αυτών των συσκευών.\n7. Γνωρίζω ότι η χρηματική εισφορά αναγράφεται στα τιμολόγια της χονδρικής. Αυτό σημαίνει ότι τα πληρώνω εγώ;\nΌχι. «Ο ρυπαίνων πληρώνει» δηλαδή ο έμπορος -εισαγωγέας- κατασκευαστής.\n8. Η εταιρεία παραλαμβάνει τα ΑΗΗΕ από το σπίτι;\nΌχι. Ο καταναλωτής υποχρεούνται (ΠΔ117) να τα παραδίδει στα σημεία συλλογής, δηλαδή : στα δημοτικά σημεία συλλογής όπου έχουν τοποθετηθεί containers (για μεγάλες συσκευές προηγείται συνεννόηση με την Υπηρεσία Ογκωδών του κάθε Δήμου για την αποκομιδή των αποβλήτων από το πεζοδρόμιο), στους λιανοπωλητές (1 προς 1), σε ειδικούς κάδους για μικροσυσκευές τοποθετημένους σε φυλασσόμενα δημοτικά σημεία συλλογής και σε συμβεβλημένα με το σύστημα super markets.\nΟι γυρολόγοι είναι άτομα τα οποία βγάζουν ένα έσοδο από τη συλλογή διαφόρων αντικειμένων που βρίσκουν στα πεζοδρόμια ή στις αποθήκες των σπιτιών. Μέσα σ΄ αυτά τα αντικείμενα είναι και παλαιές ηλεκτρικές και ηλεκτρονικές συσκευές. Αυτές οι γυρολόγοι τις πωλούν σε εμπόρους παλαιών μετάλλων. Οι γυρολόγοι δεν είναι ασφαλές δίκτυο και δεν μπορούμε να το ελέγξουμε. Ασφαλείς φορείς συλλογής, βάσει νομοθεσίας, είναι οι Δήμοι και οι λιανοπωλητές.\n10. Οι γυρολόγοι είναι ανακυκλωτές;\n11. Αγορά scrap από την εταιρεία\nΣτα πλαίσια χρηματοδοτικού πλαισίου για την Τοπική Αυτοδιοίκηση, για κάλυψη των κοστολογίων των Δήμων. Ανάλογο πλαίσιο για τους λιανοπωλητές, ως συνεισφορά μας στο κόστος συλλογής και μεταφοράς των ΑΗΗΕ που βαρύνει τον retailer. Αμοιβή υπηρεσιών των γυρολόγων (ουσιαστικά αμοίβουμε υπηρεσίες συλλογής στους εμπόρους παλαιών μετάλλων για τις συσκευές που τους πωλούν οι γυρολόγοι).\n12. Εφόσον η εταιρεία σας αγοράζει scrap για τί να μην πληρώσει κι εμένα;\nΗ εταιρεία συνεργάζεται με εμπόρους παλαιών μετάλλων, βάσει συμβάσεων και ειδικών όρων. Ο έμπορος παλαιών μετάλλων είναι ο αποδέκτης όλων των συσκευών που του παραδίδει ο γυρολόγος. Η αμοιβή του Συστήματος προς τον έμπορο συμπεριλαμβάνει βασικά την αμοιβή του γυρολόγου για το κόστος της μεταφοράς και φορτοεκφόρτωσης.\n13. Ο υπάλληλος του Δήμου μπορεί να έρθει στο σπίτι μου και να πάρει τη συσκευή μου;\nΔεν το γνωρίζουμε. Αυτό υπάγεται στην δικαιοδοσία και τον κανονισμό καθαριότητας του κάθε Δήμου.\n14. ‘Έχουμε πληροφορηθεί ότι πηγαίνετε και παίρνετε παλαιές συσκευές από τις εταιρείες. Γιατί δεν έρχεστε να τις πάρετε και από τα σπίτια;\nΒάσει νομοθεσίας το Σύστημα είναι υποχρεωμένα να παραλάβει μη-οικιακές συσκευές από εταιρείες στο μέρος που μας υποδεικνύει ο χρήστης.\n15. Οι εταιρείες και γενικά οι χρήστες των ηλεκτρικών και ηλεκτρονικών συσκευών είναι υποχρεωμένοι να δίνουν τις παλαιές συσκευές στο Σύστημα;\nΝαι, βάσει της νομοθεσίας (50910/22-12-2003) που προβλέπει ότι κάθε κάτοχος αποβλήτων πρέπει να τα παραδίδει σε εγκεκριμένα συστήματα εναλλακτικής διαχείρισης, όπως είμαστε εμείς.\n16. Ο λιανοπωλητής αρνήθηκε να παραλάβει την παλαιά μου συσκευή. Τι να κάνω;\nΟ λιανοπωλήτης είναι υποχρεωμένος, βάσει νομοθεσίας, να την παραλάβει. Απευθυνθείτε στην διεύθυνση του καταστήματος για παράπονα.\n17. Αγόρασα μια συσκευή και ζήτησα από τον λιανοπωλητή να παραλάβει την παλαιά από το σπίτι μου. Είναι υποχρεωμένος να το κάνει;\nΒάσει νομοθεσίας όχι, διότι η συναλλαγή θεωρείται ότι γίνεται στο κατάστημα. Παρά ταύτα, ζητήστε το τη στιγμή της αγοράς, γιατί όλο και περισσότεροι λιανοπωλητές συμβάλλονται με το Σύστημα.\n18. Ο λιανοπωλητής, κατά την παράδοση της καινούργιας συσκευής στο σπίτι μου, μου ζήτησε χρήματα για να παραλάβει την παλαιά. Είναι νόμιμο αυτό;\nΚατά την γνώμη μας είναι, διότι και η χρέωση της υπηρεσίας μεταφοράς της καινούργιας συσκευής στο σπίτι σας είναι ξεχωριστή, και γιατί εσείς είστε υποχρεωμένος να παραδώσετε την παλαιά σας συσκευή σε σημείο συλλογής.\n19. Εσείς, ως εταιρεία, τι κάνετε με τους Δήμους;\nΤο Σύστημα έχει έλθει σε επαφή με όλους τους Δήμους, ζητώντας Υπογραφή Σύμβασης,. Τους έχουμε ενημερώσει δια την διαχείριση των συγκεκριμένων αποβλήτων και έχουμε ζητήσει χώρο για τοποθέτηση container και κάδων σε φυλασσόμενα σημεία συλλογής.\n20. Ο Δήμος με τον οποίο επικοινώνησα : α. Δεν απαντάει στο τηλέφωνο, β. Δεν γνωρίζουν οι υπάλληλοι τίποτε γι΄αυτό το θέμα, γ. Δεν έχει container της εταιρείας σας, δ. Αργεί πολύ και δεν κλείνει ραντεβού η Υπηρεσία Ογκωδών.\nΓια όλα τα ανωτέρω, αρμόδιος να δώσει εξηγήσεις είναι ο Αντιδήμαρχος Καθαριότητας του Δήμου.Σε αυτόν πρέπει να αποτανθούν οι δημότες για παράπονα.\n21. Εσείς δίνετε χρήματα στους Δήμους για την Ανακύκλωση;\nΤο Σύστημα έχει ορίσει χρηματοδοτικό πλαίσιο αμοιβής των Δήμων, βάσει στόχων συλλογής ανά κάτοικο.\n22. Τι επικίνδυνα στοιχεία έχει κάθε συσκευή και τι βλάβες προκαλούν;\nΔεν είμαστε αρμόδιοι να απαντήσουμε. Οι βλαβερές για του περιβάλλον ουσίες και ο βαθμός τοξικότητάς τους δεν είναι αντικείμενο γνώσης του Συστήματος, αλλά ειδικών επιτροπών. (πχ ΥΠΕΧΩΔΕ).\n23. Παραλαμβάνετε κατεστραμμένες συσκευές;\nΌχι, διότι είναι αδύνατη πλέον η περιβαλλοντολογική τους διαχείριση, που είναι και ο σκοπός του Συστήματος. Το Σύστημα παραλαμβάνει ακέραιες συσκευές προς απορρύπανση, με σωστούς περιβαλλοντολογικούς όρους.\n24. Παραλαμβάνετε εξαρτήματα συσκευών;\nΕξαρτήματα παραλαμβάνουμε μόνο εάν αυτά κυκλοφορούν και μεμονωμένα στην αγορά. Δεν παραλαμβάνουμε εξαρτήματα τα οποία προέρχονται από αποσυναρμολόγηση συσκευών.\n25. Ποιοι λαμπτήρες ανακυκλώνονται;\nΑνακυκλώνονται οι ακέραιοι λαμπτήρες φθορισμού (π.χ. οι ευθύγραμμοι λαμπτήρες των γραφείων, οι λαμπτήρες οικονομίας, οι κυκλικοί λαμπτήρες κουζίνας και οι λαμπτήρες οδοφωτισμού). Οι λαμπτήρες πυράκτωσης δεν ανακυκλώνονται. Σπασμένοι λαμπτήρες δεν ανακυκλώνονται. Απορρίπτονται στους κάδους απορριμμάτων.\n26. Τι πρέπει να κάνω σε περίπτωση θραύσης ενός τέτοιου λαμπτήρα;\nΜαζεύετε τα θραύσματα με ένα γάντι σε μια σακούλα, και την τοποθετείτε στον κάδο απορριμμάτων.\nΆνεργος είναι ο ένας στους δύο του εργατικού δυναμικού της χώρας στη Βοσνία και Ερζεγοβίνη.\nΣύμφωνα με τις επίσημες εκτιμήσεις των αναλυτών, το τελευταίο 12μηνο κατ' αρχάς έχασαν τη δουλειά τους περίπου 60.000 άτομα ανεβάζοντας το ποσοστό της ανεργίας στο εξωπραγματικό 41,8%.\nΈνας 40χρονος αστυνομικός αυτοτραυματίστηκε στις 5:30 τα ξημερώματα της Παρασκευής. Βρισκόταν σε διατεταγμένη υπηρεσία και επέβαινε σε τζιπ της αστυνομίας, όταν προφανώς λόγω εσφαλμένου χειρισμού, το όπλου του εκπυρσοκρότησε, προκαλώντας του διαμπερές τραύμα στην αριστερή κνήμη. Read More!\nΠεριοδεία στον νομό Πιερίας πραγματοποίησε η υποψήφια πρόεδρος της ΝΔ Ντόρα Μπακογιάννη, η οποία μίλησε σε μέλη και στελέχη του κόμματος στο Πνευματικό Κέντρο του Δήμου Κατερίνης και επισκέφθηκε περιοχές που επλήγησαν από τις πλημμύρες.\nΑναρτήθηκε από Lost In News Κυριακή, 25 Οκτωβρίου 2009 0 σχόλια\nΚάνοντας πράξη το σύνθημα "Δώσε νόημα στα σκουπίδια. Τίποτα δεν πάει χαμένο" το Σάββατο 31 Οκτωβρίου ο ΣΚΑΪ πραγματοποιεί την πρώτη του δράση στο πλαίσιο της μεγάλης εκστρατείας ενημέρωσης που έχει ξεκινήσει για την ανακύκλωση.\nΈτσι, ο ΣΚΑΪ καλεί όλους τους φίλους του οι οποίοι έχουν ηλεκτρονικές συσκευές για ανακύκλωση να τις φέρουν στον προαύλιο χώρο του Badminton από τις 08.00 το πρωί μέχρι και τη 01.00 το μεσημέρι.\nΕκεί θα βρίσκεται κοντέινερ της Εταιρείας Ανακύκλωσης Συσκευών το οποίο θα δέχεται τις ανακυκλώσιμες συσκευές σας. Μπορείτε να ανακυκλώσετε όλα τα μέρη των computers σας, εκτυπωτές, μελάνια, κινητά, scanner, πολυμηχανήματα, φορτιστές, αξεσουάρ ηλεκτρονικών υπολογιστών (δισκέτες-dvd players- σκληροί δίσκοι κ.α). Απαραίτητη προϋπόθεση οι συσκευές να μην είναι αλλοιωμένες, σπασμένες ή κατεστραμμένες.\nΈτσι αυτόματα θέτετε υποψηφιότητα για να κερδίσετε ένα laptop τελευταίας τεχνολογίας. Στη 1 παρά\nΟ ΣΚΑΪ καλεί όλους τους φίλους του οι οποίοι έχουν ηλεκτρονικές συσκευές για ανακύκλωση να τις φέρουν στον προαύλιο χώρο του Badminton\nπέντε το μεσημέρι θα γίνει η κλήρωση και ένας από εσάς θα κερδίσει το laptop. Η κλήρωση θα μεταδοθεί από το ραδιόφωνο του ΣΚΑΪ.\nΣας περιμένουμε όλους το Σάββατο 31 Οκτωβρίου από τις 08.00-13.00 στον προαύλιο χώρο του Badminton για να ανακυκλώσουμε τις ηλεκτρονικές μας συσκευές.\nΟ αμερικανός πρόεδρος Μπαράκ Ομπάμα κήρυξε το Σάββατο τις Ηνωμένες Πολιτείες σε κατάσταση έκτακτης υγειονομικής ανάγκης μετά το θάνατο περισσότερων από χιλίων ανθρώπων στη χώρα από τη νέα γρίπη.\nΌπως ανακοίνωσε ο Λευκός Οίκος, με την απόφαση αυτή ενισχύονται οι δυνατότητες των κέντρων αντιμετώπισης της νόσου και τους επιτρέπεται να αναλαμβάνουν επείγουσες επιχειρήσεις, χωρίς να χρειάζεται να συμμορφώνονται στους ομοσπονδιακούς νόμους.\nΠερισσότεροι από χίλιοι άνθρωποι έχουν χάσει τη ζωή τους από τον Η1Ν1 και τουλάχιστον 20.000 χρειάστηκε να νοσηλευτούν στις ΗΠΑ από την άνοιξη όταν εμφανίστηκε το πρώτο κρούσμα, ανακοίνωσαν την Παρασκευή οι αμερικανικές υγειονομικές αρχές.\nΜέχρι σήμερα έχουν καταγραφεί εκατομμύρια κρούσματα σε 46 από τις 50 πολιτείες της χώρας και ο αριθμός τους συνεχίζει να αυξάνεται.\nΑίτημα να αποσυρθεί το σχέδιο διατάγματος για τον Υμηττό\nΤην ακύρωση του διαγωνισμού για τους αυτοκινητόδρομους της Αττικής και την απόσυρση του σχεδίου διατάγματος για τον Υμηττό ζητούν με κοινή επιστολή τους προς τους υπουργούς Περιβάλλοντος Τίνα Μπιρμπίλη και Υποδομών Δημήτρη Ρέππα, οικολογικές οργανώσεις.\n«Οι ορεινοί όγκοι της Αττικής και οι πνεύμονες πρασίνου είναι επιτακτική ανάγκη να προστατευθούν μετά τις καταστροφικές πυρκαγιές του καλοκαιριού», επισημαίνουν στην επιστολή τους, υπενθυμίζοντας ότι οι σχεδιασμοί της προηγούμενης κυβέρνησης είχαν συναντήσει τις έντονες αντιδράσεις των κατοίκων.\nΜέσω της κοινής επιστολής προτείνουν τη διενέργεια διαλόγου, με στόχο την προστασία του φυσικού και δομημένου περιβάλλοντος.\nΕιδικότερα ζητούν να αποσυρθεί το σχέδιο για τον Υμηττό, που είχε εγκριθεί τον Αύγουστο από τον Οργανισμό Αθήνας, και την εκπόνηση νέου, που θα προβλέπει εθνικό πάρκο και ενιαία ζώνη απολύτου προστασίας.\nΕπίσης ζητούν την απόσυρση του σχεδίου για το Ρυθμιστικό και ακύρωση της κοινής υπουργικής απόφασης, που είχε υπογραφεί στις 24 Αυγούστου 2009, με την οποία εγκρίνονται οι περιβαλλοντικοί όροι για τους νέους αυτοκινητόδρομους της Αττικής.\nΛέγεται ότι ο τρόπος με τον οποίο διαχειριζόμαστε τα κατάλοιπα του υπερκαταναλωτικού πολιτισμού μας καταδεικνύει τελικά και το πόσο... πολιτισμένοι είμαστε.\nΗ ανακύκλωση πάντως δεν αποτελεί μια σύγχρονη ιδέα που πρωτοεισάγεται με το περιβαλλοντικό κίνημα της δεκαετίας του '70, αλλά στην πράξη χρησιμοποιείται ευρέως και από τους λιγότερο "πολιτισμένους" προγόνους μας εδώ και… χιλιάδες χρόνια.\nΑιώνες πριν την πτώση της Ρώμης από τον Οδόακρο (476 μ.χ), χάλκινα όπλα μετατρέπονταν σε εργαλεία και τεχνουργήματα ή το αντίθετο. Στη Βρετανία τα υπολείμματα από τις φωτιές χρησιμοποιούνταν για την κατασκευή τούβλων.\nΠριν τη βιομηχανική επανάσταση, ήταν πολύ δύσκολη η μαζική και φθηνή παραγωγή προϊόντων, έτσι με τον έναν ή τον άλλο τρόπο όλοι προχωρούσαν σε επιδιόρθωση ή επαναχρησιμοποίηση των αντικειμένων και υλικών που διέθεταν με ποικίλους, και πολλές φορές ευφάνταστους, τρόπους.\nΦυσικά, προγράμματα ανακύκλωσης δεν υπήρχαν – συνήθως μεμονωμένα νοικοκυριά χρησιμοποιούσαν κάποιες τεχνικές που σήμερα θα αποκαλούσαμε ως «τεχνικές ανακύκλωσης». Τότε απλώς η ανάγκη υπαγόρευε τέτοιες συμπεριφορές.\nΟι διαδικασία μαζικής παραγωγής που έφερε η βιομηχανική επανάσταση και η «διαλεκτική» σχέση (υπερ) προσφοράς και ζήτησης ήταν και ο σημαντικότερος λόγος του περιβαλλοντικού προβλήματος που αντιμετωπίζουμε τόσο έντονα τον 21ο αιώνα.\nΜε τα προϊόντα να παράγονται μαζικά και να πωλούνται σε πολύ χαμηλές τιμές, οι άνθρωποι απλώς πετούσαν δίχως σκέψη τα παλιά προϊόντα και αγόραζαν καινούρια.\nΩστόσο, αυτή η αλλαγή κουλτούρας προκάλεσε βαθμιαία σωρεία περιβαλλοντικών προβλημάτων.\nΣτη δεκαετία του μεσοπολέμου, και της ανέχειας που προκάλεσε το κραχ του 1929, ο διάλογος για την ανακύκλωση και τα οφέλη της βγήκε πάλι στον αφρό της επικαιρότητας.\nΛόγω της ύφεσης, η ανακύκλωση έπαψε να είναι πολυτέλεια αλλά ανάγκη προκειμένου να επιβιώσουν τα εκατομμύρια θύματα της παγκόσμιας οικονομικής κρίσης που δεν μπορούσαν να αγοράσουν νέα αγαθά.\nΜε το μεταπολεμικό οικονομικό μπουμ, η ανακύκλωση και τα οφέλη της σύντομα ξεχάστηκαν. Οι σύγχρονες δυτικές κοινωνίες (αρχικά οι ΗΠΑ, σύντομα και οι Ευρωπαϊκές χώρες) αποθέωσαν την υπερκατανάλωση\nΟ Β’ Παγκόσμιος Πόλεμος έδωσε νέα ώθηση στην ανακύκλωση. Κατά τη διάρκεια του πολέμου προϊόντα όπως το νάιλον, το ελαστικό, και το μέταλλο, παραδίδονταν από τους πολίτες και ανακυκλώνονταν σε ευρεία κλίμακα για τη στήριξη της πολεμικής προσπάθειας.\nΩστόσο, με το μεταπολεμικό οικονομικό μπουμ, η ανακύκλωση και τα οφέλη της σύντομα ξεχάστηκαν. Οι σύγχρονες δυτικές κοινωνίες (αρχικά οι ΗΠΑ, σύντομα και οι Ευρωπαϊκές χώρες) αποθέωσαν την υπερκατανάλωση. «Καταλανώνω άρα υπάρχω» ήταν το σλόγκαν. Ο κόσμος απλώς ήθελε να ξεχάσει τις στερήσεις του πολέμου, ήθελε να ζήσει.\nΟ πρώτος εορτασμός της Παγκόσμιας Ημέρας της Γης το 1970 ήταν σημείο καμπής για την επανάκαμψη της ανακύκλωσης στο προσκήνιο και την ενίσχυση της περιβαλλοντικής συνειδητοποίησης. Toν ίδιο χρόνο, συστάθηκε στην Αμερική και η Ομοσπονδιακή Υπηρεσία Προστασίας του Περιβάλλοντος (ΕPA).\nΠαράλληλα, οι πετρελαϊκές κρίσεις της δεκαετίας του ’70 συνετέλεσαν στην επιτάχυνση των εξελίξεων.\nΣήμερα, η ιδέα της ανακύκλωσης μέρα με τη μέρα, χρόνο με το χρόνο, κερδίζει όλο και περισσότερο έδαφος, βρίσκει όλο και περισσότερους υποστηρικτές σε κράτη, πολίτες και επιχειρήσεις και μεταβάλλεται από πολυτέλεια σε αδήριτη ανάγκη.\nΤα περιβαλλοντικά –και οικονομικά- οφέλη είναι χειροπιαστά, τα κράτη θεσπίζουν νόμους που ενισχύουν ή επιβάλλουν την ανακύκλωση, εξειδικευμένες εταιρείες αναλαμβάνουν και προωθούν προγράμματα ανακύκλωσης, ενώ δημιουργούνται προϊόντα πιο φιλικά στο περιβάλλον (εύκολα ανακυκλώσιμα) βάζοντας την ανακύκλωση στη διαδικασία παραγωγής.\nΠολλοί σήμερα έχουν τη λανθασμένη εντύπωση ότι τα οφέλη της ανακύκλωσης περιορίζονται στην ανακύκλωση μετάλλου, χαρτιού, ή γυαλιού. Στην πραγματικότητα, η ανακύκλωση έχει σαφώς πιο διευρυμένο πεδίο.\nΣτην πράξη υπάρχουν ένα σωρό υλικά που πετάγονται στον «κάλαθο των αχρήστων», και μπορούν κάλλιστα να ανακυκλωθούν. Φερειπείν, τα μεταχειρισμένα ελαστικά, τα ορυκτέλαια ή τα μπάζα μπορούν να ανακυκλωθούν, αρκεί να υπάρχουν οι κατάλληλες υποδομές.\nΣήμερα οι Ηνωμένες Πολιτείες ανακυκλώνουν πάνω από 30% των στερεών αποβλήτων τους, με σχεδόν 1700 εταιρείες να δραστηριοποιούνται στον κλάδο της ανακύκλωσης στη χώρα αυτή.\nΤο ποσοστό μπορεί να ακούγεται σημαντικό (ειδικά για τα ελληνικά δεδομένα…), ωστόσο ευρωπαϊκές χώρες όπως η Γερμανία, η Αυστρία, η Σουηδία και η Ολλανδία έχουν φθάσει να ανακυκλώνουν από 40 έως και 60%(!) των στερεών αποβλήτων τους.\nΣτον αντίποδα, άλλες Ευρωπαϊκές χώρες όπως η Ελλάδα, η Πορτογαλία, η Ιρλανδία και η Βρετανία παρουσιάζουν ακόμη ιδιαίτερα χαμηλά ποσοστά ανακύκλωσης, ενώ στον αναπτυσσόμενο κόσμο η κατάσταση είναι ακόμη χειρότερη, με την ανακύκλωση να είναι ανύπαρκτη σε πάρα πολλές από αυτές τις χώρες. Επομένως, και ως έθνος και ως πλανήτης έχουμε πολύ δρόμο να διανύσουμε ακόμη.\nΑς μετουσιώσουμε λοιπόν σε πράξη το «καταναλώνω άρα υπάρχω», σε «ανακυκλώνω άρα υπάρχω» αρχής γενομένης από τις 31 Οκτωβρίου...\nΣτο στόχαστρο καταπατητών βρίσκονται οι εκτάσεις της Βορειοανατολικής Αττικής που κάηκαν τον περασμένο Αύγουστο.\nΣε πολλά σημεία φυτεύονται ελιές, προκειμένου η περιοχή να χαρακτηριστεί καλλιεργήσιμη και όχι δασική, ενώ εκτροφείς, καταπατώντας το νόμο, βοσκούν εκεί τα κοπάδια τους.\nΝα σημειωθεί ότι απο τα περίπου 200.000 στρέμματα που αποτεφρώθηκαν, τα μισά έχουν καεί για δεύτερη ή τρίτη φορά.\nΤη Δευτέρα η κυβέρνηση αναμένεται να δώσει στη δημοσιότητα το νομοσχέδιο για τις καμένες εκτάσεις της Αττικής.\nΣύμφωνα με πληροφορίες του ΣΚΑΪ, θα απαγορεύει τη βόσκηση και το κυνήγι, καθώς και κάθε είδους οικοδομική δραστηριότητα, μέχρις ότου οι εκτάσεις οριοθετηθούν και κηρυχθούν αναδασωτέες.\nΗ οριοθέτηση των καμένων περιοχών αναμένεται να ολοκληρωθεί στα μέσα Δεκεμβρίου.\nΑγνοούμενος παραμένει, από το Σάββατο, ένας 46χρονος, πατέρας τριών παιδιών, του οποίου το αυτοκίνητο παρασύρθηκε από πλημμύρα στην Πιερία\nο νομάρχης Πιερίας, Γιώργος Παπαστεργίου, το αυτοκίνητό του βρέθηκε στην κοίτη του ποταμού Αίσωνα, ωστόσο οι άνδρες της Πυροσβεστικής δεν έχουν εξακριβώσει εάν ο ίδιος βρίσκεται μέσα, γιατί το όχημα έχει γεμίσει με άμμο. Γερανοφόρο όχημα επιχειρεί να ανασύρει το αυτοκίνητο απο τον ποταμό.\nΈξι άτομα που επέβαιναν σε δύο άλλα αυτοκίνητα απεγκλωβίστηκαν από δύναμη της ΕΜΑΚ.\nΣτο νομό Πιερίας καταστράφηκαν τη νύχτα αποθήκες με καπνά και, σύμφωνα με τον κ. Παπαστεργίου, στην περιοχή του Δίου το ύψος του νερού έφθασε τα δύο μέτρα. Δεκάδες ήταν οι κλήσεις για πλημμύρες που δέχτηκε η Πυροσβεστική.\nΠερισσότερες από 50 ήταν οι εκκλήσεις για βοήθεια και στην Ημαθία. Υπερχείλιση χειμάρρου παρέσυρε αυτοκίνητα και στα Μέθανα.\nΣτη Αθήνα καταγράφηκαν γύρω στις 25 κλήσεις για άντληση υδάτων από υπόγεια και άλλους χώρους, ενώ δεν έλειψαν και τα κυκλοφοριακά προβλήματα.\nΕξάλλου, οι έντονες καταιγίδες προκάλεσαν πολλά κυκλοφοριακά προβλήματα.\nΣτην εθνική Αθηνών - Κορίνθου, στην κατεύθυνση προς Κόρινθο, πλημμύρισε το οδόστρωμα στο ύψος των Άγιων Θεοδώρων. Η Τροχαία έχει διακόψει την κυκλοφορία στο 57ο χιλιόμετρο στο ύψος της Κινέττας, και τα οχήματα εκτρέπονται στην παλαιά εθνική.\nΟι βροχές και οι καταιγίδες προβλέπεται να συνεχιστούν και τη Δευτέρα στη Δυτική και Κεντρική Μακεδονία, τη Θεσσαλία, την Ανατολική Στερεά, την Εύβοια, την Ανατολική και Νότια Πελοπόννησο, την Κρήτη, τις Κυκλάδες και τα Δωδεκάνησα.\nΓια την υπόλοιπη χώρα, η ΕΜΥ προβλέπει παροδικές νεφώσεις, βροχές, αλλά και διαστήματα βελτίωσης. Οι άνεμοι από ισχυροί νοτιοανατολικοί θα γίνουν ανατολικοί με ένταση 3 με 5 μποφόρ και στα πελάγη τοπικά 6.\nΑνέτοιμες οι ΗΠΑ ενόψει της συνόδου της Κοπεγχάγης\nΟι ΗΠΑ έχουν ελάχιστες πιθανότητες να είναι έτοιμες το Δεκέμβριο για την υπογραφή της διεθνούς συμφωνίας για το κλίμα στην Κοπεγχάγη.\nΗ ρεπουμπλικανική πτέρυγα του Κογκρέσου απειλεί με μποϊκοτάζ τη νομοθετική πρόταση Ομπάμα, η οποία θα συζητηθεί την προσεχή Τρίτη.\n54 ειδικοί στα θέματα της κλιματικής αλλαγής θα επιδιώξουν να πείσουν τα μέλη της Γερουσίας για την αναγκαιότητα της νέας νομοθεσίας για το κλίμα.\nΔιαβρώνει την αδαμαντίνη πολύ περισσότερο σε σχέση με το κόκκινο κρασί\nΗ κατανάλωση άσπρου κρασιού σε τακτική βάση μπορεί να κάνει ζημιά στα δόντια, καθώς διαβρώνει την αδαμαντίνη πολύ περισσότερο σε σχέση με το κόκκινο κρασί. Αυτό προκύπτει από μια νέα γερμανική επιστημονική έρευνα.\nΗ έρευνα έγινε από ερευνητές του πανεπιστημίου Γιοχάνες Γκούτενμπεργκ υπό την Μπρίτα Βιλερσάουζεν και δημοσιεύτηκε στο περιοδικό διατροφολογίας "Nutrition Research", σύμφωνα με το BBC.\nΟι γερμανοί ερευνητές διαπίστωσαν ότι αν κανείς τρώει τυρί ταυτόχρονα ή μετά το άσπρο κρασί, αντισταθμίζει τις οξειδωτικές επιπτώσεις του τελευταίου, επειδή το τυρί είναι πλούσιο σε ασβέστιο.\nΣύμφωνα με τους επιστήμονες, το άσπρο κρασί κατά βάση "επιτίθεται" στο ασβέστιο των δοντιών, αλλά το ασβέστιο του τυριού βοηθά το σάλιο να εξουδετερώσει την όξινη επίπτωση του λευκού κρασιού.\nΑντίθετα, αν κανείς τρώει φράουλες μαζί με το κρασί του ή ανακατεύει αφρίζοντες λευκούς οίνους με φρουτοχυμούς, επιδεινώνει το πρόβλημα.\nΣε εργαστηριακές δοκιμές, δόντια ενηλίκων που βυθίστηκαν σε λευκό κρασί επί μία μέρα, απώλεσαν τόσο ασβέστιο όσο και φώσφορο σε βάθος μέχρι 60 μικρομέτρων στην επιφάνεια της αδαμαντίνης, που θεωρείται σημαντική ποσότητα.\nΣύμφωνα με την έρευνα, τα κρασιά της ποικιλίας "Ρίσλινγκ" τείνουν να έχουν την πιο σημαντική επίπτωση, επειδή έχουν χαμηλότερο pH. Πιο "ευγενικές" ποικιλίες για τα δόντια φαίνεται να είναι κόκκινα κρασιά όπως το "πινό" και το "ριόχα".\nNews_Email Εκτύπωση Αγαπημένα\nΤο πολυαναμενόμενο νέο λειτουργικό σύστημα Windows 7 της Microsoft κυκλοφορεί από σήμερα Πέμπτη στην παγκόσμια λιανική αγορά, διαδεχόμενο τα Windows Vista, που δεν πρόλαβαν καν να κλείσουν τριετία. Πρόκειται για την έκδοση στην αγγλική γλώσσα, ενώ τα Windows 7 στην ελληνική γλώσσα αναμένονται στις 31 Οκτωβρίου.\nΟι διεθνείς προπαραγγελίες των Windows 7 έχουν ξεπεράσει αυτές των βιβλίων του Χάρι Πότερ και κάθε άλλου προϊόντος, σύμφωνα με στοιχεία του ηλεκτρονικού καταστήματος Amazon. Σύμφωνα με τους αναλυτές, είναι εμφανής η αυξημένη ζήτηση και το ενδιαφέρον για το νέο λειτουργικό, σε αντίθεση με τα Windows Vista, που, κατά κοινή ομολογία των αναλυτών, απέτυχαν να "κατακτήσουν" τους χρήστες Η/Υ ανά τον κόσμο, πολλοί από τους οποίους έχουν επιλέξει μέχρι σήμερα να "τρέχουν" τα αμέσως προηγούμενα -και ιδιαίτερα δημοφιλή ακόμα- Windows XP.\nΗ αναβάθμιση από τα Vista στα 7 θα μπορεί να γίνεται απολύτως ομαλά ενώ από τα παλαιότερα λειτουργικά συστήματα, όπως τα ΧΡ, μπορεί να αποδειχτεί δυσκολότερη\nΠολλοί εξειδικευμένοι αναλυτές τεχνολογίας έχουν σχολιάσει θετικά τα χαρακτηριστικά του νέου προϊόντος, χάρη στο οποίο η μεγαλύτερη εταιρία λογισμικού στον κόσμο ευελπιστεί ότι θα αυξήσει σημαντικά τον τζίρο και τα κέρδη της.\nΣύμφωνα με τη Μicrosoft, το νέο σύστημα είναι ακόμη πιο ασφαλές, πιο αξιόπιστο, πιο "ελαφρύ" και πιο εξελιγμένο από τα Vista, καθώς έχει πολλές καινοτομίες, ενώ είναι σχεδιασμένο και για netbooks. Επίσης, μπορεί να λειτουργήσει άψογα με τις νεότερες οθόνες αφής χωρίς την προσθήκη άλλων προγραμμάτων.\nΑπό την πλευρά της, η αλυσίδα της παγκόσμιας αγοράς πληροφορικής (κατασκευαστές επεξεργαστών, μνημών, υπολογιστών, ανάπτυξη λογισμικού, καταστήματα λιανικής, υπηρεσίες πληροφορικής κ.α.), η οποία περιμένει ότι το νέο λειτουργικό θα "πυροδοτήσει" έναν ακόμα κύκλο ζήτησης για καινούριους υπολογιστές και άλλες ψηφιακές συσκευές, καθώς οι χρήστες αναμένεται να προχωρήσουν σε αναβάθμιση του εξοπλισμού τους.\nΤα Vista, επισήμως για την Microsoft, είναι τα Windows 6, ενώ τα Windows 7 στην πραγματικότητα είναι τα Windows 6.1 (αυτό θα "λεει" το νέο λειτουργικό σύστημα στις εφαρμογές λογισμικού που θα ελέγχουν με ποια έκδοση των Windows έχουν να κάνουν) και αυτό επειδή τα Windows 7 δεν είναι ουσιαστικά παρά μια σημαντική αναβάθμιση των Vista. H επιλογή του ονόματος Windows 7 έγινε για λόγους απλότητας και μάρκετινγκ από την Microsoft. Επιπλέον, ο αριθμός 7 έχει πολλούς ευνοϊκούς συνειρμούς σε πολλούς λαούς του κόσμου.\nΑυξήθηκε δραματικά ο αριθμός των νεκρών στη Βαγδάτη\nΣε 132 αυξήθηκε ο αριθμός των νεκρών από τη διπλή βομβιστική επίθεση που σημειώθηκε την Κυριακή στη Βαγδάτη, ενώ οι τραυματίες ξεπερνούν τους 500, σύμφωνα με νεότερο απολογισμό του μακελειού που ανακοίνωσε η αστυνομία\nΣύμφωνα με την ίδια πηγή, στόχος των δύο παγιδευμένων με εκρηκτικά αυτοκινήτων που εξερράγησαν σκορπίζοντας τον θάνατο ήταν δύο κυβερνητικά κτίρια στο κέντρο της ιρακινής πρωτεύουσας.\nΑπό την πλευρά του ιρακινός κυβερνητικός εκπρόσωπος απέδωσε τις επιθέσεις στην Αλ Κάιντα και σε απομεινάρια του πρώην κυβερνώντος κόμματος Μπάαθ.\n"Οι εκρήξεις που σημειώθηκαν σήμερα φέρουν τα δακτυλικά αποτυπώματα της Αλ Κάιντα και του Μπάαθ. Είναι παρόμοιες με εκείνες που σημειώθηκαν τον Αύγουστο", δήλωσε ο εκπρόσωπος Αλι αλ Ντάμπαγ.\nΟ ίδιος πρόσθεσε ότι συνυπεύθυνοι για τις επιθέσεις είναι "ο μηχανισμός ασφαλείας, πολιτικοί και οι γειτονικές χώρες".\nΣτις 19 Αυγούστου συγκλόνισαν την ιρακινή πρωτεύουσα 10 εκρήξεις που στοίχισαν τη ζωή τουλάχιστον 100 και τον τραυματισμό 1.200 ανθρώπων.\nΣτόχος τους ήταν τα υπουργεία Οικονομικών και Εξωτερικών, που βρίσκονται σε μικρή απόσταση από τα σημεία των σημερινών εκρήξεων.\nΤο παρακατω βιντεο δειχνει αστειες εικονες αθληματων!Αξιζει!!\nΣε εγρήγορση η Βρετανία λόγω αύξησης των κρουσμάτων γρίπης\nΣημαντική αύξηση παρουσίασε ο αριθμός των νέων κρουσμάτων της γρίπης Η1Ν1 στη Βρετανία την τελευταία εβδομάδα, με αποτέλεσμα ο επικεφαλής της Υπηρεσίας Προστασίας Υγείας της χώρας, σερ Λίαμ Ντόναλντσον να προβεί σε συστάσεις στο Εθνικό Σύστημα Υγείας της Βρετανίας να είναι έτοιμο για ένα νέο μεγάλο κύμα κρουσμάτων. Read More!\nΟ Valentino Rossi με Yamaha πήρε το πρωτάθλημα τίτλο των MotoGP για το 2009.\nΟ Ιταλός πολυπρωταθλητής τερμάτισε στην τρίτη θέση του αγώνα της Μαλαισίας, συγκεντρώνοντας του απαραίτητους βαθμούς για να πάρει τον τίτλο.\nΤο παρακατω βιντεο εχει σπασει ολα τα ρεκορ στο youtube καθως εχει 128,936,957 views!!!\nΣε ειδικά διαμορφωμένη κρύπτη, στο σαλόνι του αυτοκινήτου, είχε τοποθετήσει 38χρονος, 45 μικροδέματα κοκαΐνης, συνολικού βάρους 40 γραμμαρίων. Read More!\nΈνας άνδρας 46 χρόνων αγνοείται από το Σάββατο στο δήμο Δίου της Πιερίας, μετά τις εκτεταμένες πλημμύρες. Read More!


by Χριστίνα Προφαντή 17/12/2020 20:00 17/12/2020 17:27 1097\nΈνας κυνηγός θησαυρών στις ΗΠΑ ξέχασε που έκρυψε το χρυσάφι που βρήκε, αξίας 2 εκατομμυρίων ευρώ, με αποτέλεσμα να φυλακιστεί για 5 χρόνια.\nΕιδικότερα, ο πρώην σαρωτής βαθέων υδάτων Τόμι Τόμπσον ισχυρίζεται ότι δεν θυμάται πού βρήκε τα 500 χρυσά νομίσματα, που είχαν θεωρηθεί χαμένα, όμως, η κυβέρνηση των ΗΠΑ έχει διαφορετική άποψη.\nΚυνηγός θησαυρών: Κατηγορήθηκε για περιφρόνηση του δικαστηρίου\nΈτσι, ο Τόμπσον βρίσκεται στον πέμπτο χρόνο της φυλάκισής του, με την κατηγορία της περιφρόνησης του δικαστηρίου. Το συνηθισμένο όριο των 18 μηνών προφυλάκισης έχει αγνοηθεί και ξεπεραστεί, καθώς ο ερευνητής επιστήμονας αρνήθηκε να αποκαλύψει τη θέση του θησαυρού του.\nΚυνηγός θησαυρών: 161 επενδυτές τον πλήρωσαν 12,7 εκατομμύρια δολάρια για να βρει το ναυάγιο\nΟ Τόμπσον, ωστόσο, δεν έχει να κάνει μόνο με το κράτος, αλλά και με 161 επενδυτές που τον πλήρωσαν 12,7 εκατομμύρια δολάρια για να βρει το ναυάγιο. Εκείνος έλαβε τα χρήματα, αλλά δεν τους παρέδωσε τίποτα.\nΕντοπίστηκε από αστυνομικούς των ΗΠΑ και συνελήφθη το 2015. Ο ίδιος ομολόγησε την ενοχή του για την αποτυχία του να εμφανιστεί στο δικαστήριο και καταδικάστηκε σε δύο χρόνια φυλάκισης, ενώ του επιβλήθηκε πρόστιμο 250.000 δολαρίων.\nΚυνηγός θησαυρών: Οφείλει πλέον 1,8 εκατομμυρίου δολαρίων σε πρόστιμα\nΆνοιγμα εστίασης: Τσουχτερά πρόστιμα και βαριές καμπάνες για όσους επιχειρηματίες δεν τηρούν τα μέτρα\n03/05/2021 13:50 03/05/2021 13:50 176\nΕπιχείρηση «Πάσχα στην πόλη»: Αυστηροί έλεγχοι, τσουχτερά πρόστιμα, drones, μπλόκα και αστυνομία παντού\n23/04/2021 09:40 23/04/2021 09:54 193\n08/04/2021 12:14 08/04/2021 12:16 419\n06/04/2021 08:35 634\nΔΙΚΑΣΤΗΡΙΟΗΠΑΚΥΝΗΓΟΣ ΘΗΣΑΥΡΩΝΝΑΥΑΓΙΟΠΡΟΣΤΙΜΑΧΡΥΣΑ ΝΟΜΙΣΜΑΤΑΧΡΥΣΑΦΙ


Ύψος λαιμού – Τοποθέτηση χαμηλά ή ψηλά; - CycloNews.gr\nTips Θεση Οδηγησης Προτεινομενα\nΑν παρατηρήσουμε τα περισσότερα ποδήλατα στην επαγγελματική ποδηλασία, θα δούμε ότι έχουν το λαιμό πολύ χαμηλά. Το χαμήλωμα του λαιμού, αποφέρει οφέλη απόδοσης για κανονικούς αναβάτες όπως εμείς, ή μας εκθέτει σε κίνδυνο τραυματισμού;\nΟ πιο προφανής λόγος για να κάνουμε το παραπάνω – που είναι και ο λόγος που το κάνουν πολλοί επαγγελματίες – είναι για να γίνει το εμπρός μέρος του ποδηλάτου πιο αεροδυναμικό.\nΣύμφωνα με τον Dr Xavier Disley, ιδρυτή του AeroCoach, «Η μείωση του ύψους του λαιμού κατά 20 χιλιοστά, θα μπορούσε εύκολα να εξοικονομήσει 6 έως 10 watt σε αεροδυναμική αντίσταση. Αυτό, σε περίπου 32 χ.α.ω., αν ο αθλητής μειώσει ανάλογα την γωνία του κορμού».\nΩστόσο, αυτό το αεροδυναμικό όφελος εμφανίζεται μόνο εάν μπορούμε να διατηρήσουμε μια χαμηλή θέση.\nΠράγματι, ο αεροδυναμικός μηχανικός έρευνας & ανάπτυξης της Specialized, Chris Yu πιστεύει ότι η ιδέα ότι χαμηλότερα ισοδυναμεί με ταχύτερα, είναι μια μεγάλη παρερμηνεία.\n«Σε συνεργασία με πολλούς από τους pro αθλητές μας, διαπιστώσαμε ότι είναι σχεδόν 50/50, αν το χαμηλότερο είναι καλύτερο ή χειρότερο αεροδυναμικά», είπε.\n«Πολλές φορές, η μείωση του ύψους μπορεί να έχει ανεπιθύμητες συνέπειες, όπως να προκαλέσει πρόσθετη καταπόνηση των ώμων. Αυτό, μπορεί να οδηγήσει σε μια ελάχιστα υψηλότερη θέση του κεφαλιού, και στο τέλος να έχουμε αύξηση της οπισθέλκουσας».\nΘέση για δύναμη\nΕξίσου σημαντικό, σύμφωνα με τον Yu, είναι να βρούμε τη θέση που δεν θέτει σε κίνδυνο την παραγωγή δύναμης.\n«Κάθε αθλητής έχει ένα συγκεκριμένο σημείο που βελτιστοποιεί το συνδυασμό οπισθέλκουσας/δύναμης για να επιτύχει την ταχύτερη συνολική θέση. Και για πολλούς αθλητές – συμπεριλαμβανομένου και εμένα – αυτή η θέση δεν είναι απαραίτητα η χαμηλή».\nΟ Disley συμφωνεί: «Οποιαδήποτε μείωση στο ύψος του λαιμού, πρέπει να αξιολογηθεί σε σχέση με τη μορφολογία και την ανθρωπομετρία του ατόμου».\n«Εάν έχετε τρομερή ευλυγισία, ίσως να εξυπηρετήστε καλύτερα με τη διατήρηση μιας χαμηλότερης θέσης στο τιμόνι, απλώς κάμπτοντας τα χέρια σας περισσότερο, αντί να τοποθετείτε το λαιμό χαμηλότερα».\n«Οι περιοριστικοί παράγοντες είναι το χαμήλωμα της πλάτης και τα άνω όρια ευλυγισίας του ισχίου», λέει ο James Wakelin, ανώτερος τεχνικός ποδηλάτων στην Condor Cycles, ο οποίος τονίζει τη σημασία της κατανομής βάρους σε διαφορετικά στυλ αθλητών.\n«Η κατανομή βάρους ποικίλλει ανάλογα με το στυλ του ποδηλάτου. Για παράδειγμα, μια θέση οδήγησης σε ένα αγώνα σιρκουί, θα μεταφέρει περισσότερο βάρος στα χέρια σας, από την αντίστοιχη θέση σε ένα μπρεβέ».\n«Στην ουσία, ο βασικός κανόνας είναι ότι θα πρέπει να μπορείτε να στροφάρετε ομαλά, κρατώντας τα drops, χωρίς να επηρεάζεται η περιστροφή του ισχίου σας και χωρίς να ασκείτε υπερβολική πίεση στα χέρια».\nΧωρίς λοιπόν την απαραίτητη ευλυγισία -άρα αναφερόμενοι και σε μεγαλύτερες ηλικίες- το αποτέλεσμα είναι κάποιος πιθανός τραυματισμός.\nΟ Wakelin δηλώνει ότι υπάρχουν πολλά προβλήματα, από χαμηλωμένους λαιμούς ποδηλάτων. «Έχω δει τους πελάτες να βιώνουν τεράστιο πόνο στους γοφούς τους και στη χαμηλότερη πλάτη από το να προσπαθήσουν να τρέξουν με πολύ χαμηλό το λαιμό».\n«Έχω επίσης μερικούς πελάτες που έχουν καταλήξει με μεγάλα προβλήματα στη βουβωνική χώρα, από την εφαρμογή υπερβολικής πίεσης που προκαλείται από το χαμηλό εμπρόσθιο τμήμα».\nΑν λοιπόν επιμένουμε να χαμηλώσουμε το εμπρός μέρος, καλύτερα να συμβουλευτούμε έναν τεχνικό, ο οποίος θα μας πει εάν είναι εφικτή η αλλαγή για εμάς. Και αν η συμβουλή του είναι αρνητική, καλό θα είναι να την ακολουθήσουμε.\nΕάν είμαστε αρκετά ευλύγιστοι, δεν υπάρχει κανένας λόγος να μην χαμηλώσουμε το εμπρός μέρος. Σε αυτήν την περίπτωση, θα μπορούμε να κρατήσουμε χαμηλή θέση (κεφάλι και ώμους) και σίγουρα θα έχουμε αεροδυναμικά οφέλη.\nΩστόσο, αν δεν είμαστε ακριβώς γνωστοί για την ευλυγισία μας και την αντοχή του κορμού, το χαμήλωμα θα λειτουργήσει αρνητικά. Σίγουρα, δεν θα έχουμε μεγάλες αεροδυναμικές διαφορές και κινδυνεύουμε από πιθανούς τραυματισμούς.\nΤι σκέφτονται οι ειδικοί;\nAdam Hansen, Lotto-Soudal pro rider → Ναι\n«Το κάνω για αεροδυναμικούς λόγους. Εάν μπορείτε να κερδίσετε ένα πλεονέκτημα 10-15 watt από την κανονική σας θέση οδήγησης, τότε το κάνετε».\n«Είναι πολύ δύσκολο να βελτιώσετε τη δύναμή σας κατά 10-15 watt, οπότε αν με το χαμήλωμα έχετε δωρεάν βατ, κάντε το. Επιπλέον, φαίνεται όμορφο».\nJames Wakelin, ανώτερος τεχνικός ποδηλάτων στην Condor Cycles → Όχι\n«Μόνο οι ευλύγιστοι ποδηλάτες θα πρέπει να χαμηλώσουν το λαιμό, καθώς περιοριστικοί παράγοντες είναι η χαμηλή περιοχή της πλάτης και τα άνω όρια της ευλυγισίας του ισχίου».\n«Νομίζω ότι οι περισσότερες μελέτες έχουν δείξει ότι το αεροδυναμικό αποτέλεσμα, εξαρτάται κυρίως από ένα ομαλό στυλ ποδηλασίας και μια στενή στάση του σώματος».\nPrevious article Ποδηλατώντας το φθινόπωρο – Παραμένοντας ενεργοί\nNext article Sportful- Η φθινοπωρινή/χειμερινή σειρά της εταιρίας\nΌταν ξεκινάμε στο δρόμο –ή στο προπονητήριο- για μια διαλλειματική προπόνηση, έχουμε ποτέ …\nΥπάρχουν τρία βασικά σημεία επαφής που μας συνδέουν με το ποδήλατό: πεντάλ, σέλα και τιμόν…\nΆσχημη μέρα στο ποδήλατο – Πώς την ξεπερνάμε\nΌλοι έχουν κακές μέρες στο ποδήλατο, ημέρες που δεν μπορούμε να ανέβουμε ένα λόφο που έχου…


Συνέντευξη | Κωνσταντίνα Πάλλα «Είμαι αυστηρή στη δουλειά μου» - Ράδιο Δίφωνο\nΗ Κωνσταντίνα Πάλλα είναι ένα νέο κορίτσι που ήρθε για να μείνει, όπως όλα δείχνουν στο χώρο της μουσικής κι έχει να προτείνει πολλές νέες ιδέες, νέες μουσικές και ήχους.\nΗ μουσική ήρθε στη ζωή της από μικρή ηλικία, όπως μου λέει και ζούσε στο δικό της «μικρόκοσμο” μέσα από αυτή. Η μουσική όμως την οδήγησε σε πολλά και όμορφα μονοπάτια, έμαθε τον εαυτό της και ήρθε η στιγμή πριν από μερικούς μήνες, να παρουσιάσει μέσα από τη δισκογραφική εταιρεία Minos/Emi τον πρώτο της ολοκληρωμένο δίσκο που πατάει σε ωραίες μελωδίες που συνδέονται άμεσα με την παράδοση.\nΜου εκμυστηρεύεται ότι τώρα ήταν η κατάλληλη στιγμή γι’αυτή και ένιωθε πιο έτοιμη απο ποτέ, ώστε να δώσει απλόχερα στον κόσμο τα δικά της «Όνειρα” και μέσα από αυτά να μάθουν λίγο καλύτερα κι εκείνη.\nΑπόλυτα ειλικρινής σε ό,τι κι αν τη ρώτησα, με ωραίες απόψεις και καλλιεργημένη σκέψη, η Κωνσταντίνα Πάλλα σε μία συνέντευξη εφ’όλης της ύλης.\nΚωνσταντίνα! Τι κάνεις; Χαίρομαι που βρισκόμαστε. Αν και ξέρω ότι είσαι από την κεντρική Ελλάδα, θα ήθελα να μου πεις, γιατί βρίσκεσαι το κατακαλόκαιρο στην πρωτεύουσα;\nΓεια σου Ηρώ. Κι εγώ χαίρομαι! Έχεις δίκιο, η καταγωγή μου είναι από τα Τρίκαλα, αλλά όπως βλέπεις είμαι Αθήνα διότι έχει κυκλοφορήσει ο πρώτος μου δίσκος τον περασμένο Φεβρουάριο και τον προωθούμε! Ομως κι από την Αθήνα ξεκίνησε κι η καλοκαιρινή περιοδεία μου.\nΤι μπορείς να μου πεις γι’αυτή την καλοκαιρινή περιοδεία;\nΕίμαι μαζί με κάποιους μουσικούς που οι μισοί βρίσκονται στην Αθήνα κι οι άλλοι μισοί στη Θεσσαλονίκη! Καταλαβαίνεις ότι μοιράζονται οι μπάντες αναγκαστικά! (γέλια) Θα κάνουμε γύρω στις 20 εμφανίσεις, που θα πιάνουν όλη την Ελλάδα. Από Θεσσαλονίκη μέχρι Νεμέα! Είμαι πολύ χαρούμενη γιατί έχω και ανθρώπους που με στηρίζουν αρκετά και πιστεύουν στο δικό μου όνειρο. Οπότε το τρέχουμε όλοι μαζί με πολλή αγάπη.\nΜίλησέ μου λίγο για την πορεία σου έως τώρα.\nΌπως είπες κι εσύ πολύ σωστά, είμαι από τα Τρίκαλα. Μετά καθώς μεγάλωσα πήγα στην Έδεσσα όπου σπούδαζα μάρκετινγκ. Εκεί ξεκίνησα πολύ ενεργά και με το τραγούδι, όπως και το να διδάσκω μουσική. Επίσης εκεί ήρθα σε επαφή με τη Βαλκανική μουσική και τον βαλκανικό ήχο, που από αυτές τις επιρροές έχει φτιαχτεί κι ο δίσκος μου. Μετά από όλα αυτά ήρθε κι η Θεσσαλονίκη.\nΠώς σε θυμάσαι μικρή στα Τρίκαλα;\nΜε θυμάμαι πειραχτήρι, μέσα στη μουσική και χαρακτηριστικά να «σκαλίζω” το πικ-απ του μπαμπά! (γέλια) Που απαγορευόταν να το ανοίξω μόνη μου, αν και στο τέλος το κληρονόμησα! (γέλια) Όμως πραγματικά η ζωή μου ήταν με μία κιθάρα στο χέρι, να πηγαίνω ωδείο και με το walkman στα αυτιά. Να τραγουδάω όλη την ώρα και να γράφω στιχάκια. Είχα όμως και τη χαρά στο ωδείο όπου σπούδασα να έχω από πάνω μου πολύ καλούς δασκάλους.\nΣοβαρά; Νομίζω είσαι από τις τυχερές! (γέλια) Γιατί οι περισσότεροι έχουν αρκετά παράπονα από τους δασκάλους τους… Όχι μόνο στη μουσική, σε ό,τι έχει να κάνει με τα ιδιαίτερα.\nΓι’αυτό να σου πω ότι καθώς μεγάλωσα κι εγώ σταμάτησα να διδάσκω σε ωδεία, γιατί με κούρασε κι αυτή η διαδικασία του να βλέπουν το μαθητή σαν «ευρώ” κι όχι σαν μαθητή που οφείλει να τον αγκαλιάσει η μουσική. Δεν έχουμε τη σωστή προσέγγιση, λείπει λίγο η παιδεία. Το ότι έχω ένα πτυχίο, δεν σημαίνει ότι έχω και την ικανότητα να μεταφέρω τις γνώσεις μου σε ένα παιδί. Αυτό όμως είναι άλλο θέμα. Στο εξωτερικό για παράδειγμα αν τελειώσεις μουσικολογία, αναγκάζεσαι να πας για δύο χρόνια σε μία σχολή πάνω σε αυτό το κομμάτι. Πώς να εκπαιδευτείς για να διδάξεις σε παιδιά κι όχι μόνο.\nΔηλαδή πιστεύεις ότι στην Ελλάδα μετράει αυτό που λέμε το «Ό,τι δηλώσεις είσαι”…\nΕ, ναι! Χρόνια τώρα! (γέλια) Παράδειγμα πηγαίνεις σε ένα ωδείο, δείχνεις τα πτυχία σου, αλλά δεν σε ελέγχει κανείς αν όντως ξέρεις να παίζεις κιθάρα! (γέλια) Τέτοια κρούσματα όμως γίνονται παντού, όχι μόνο στη χώρα μας. Καλό θα ήταν όμως να υπάρχει ένας παραπάνω έλεγχος σε όλα. Γιατί αυτό είναι και το σωστό.\nΔεν σε ρώτησα όμως πριν… Ήσουν μοναχική ως παιδί ή πιο πολύ της παρέας;\nΉμουν αρκετά μοναχική θα έλεγα. Θυμάμαι και κάποιες στιγμές στο σχολείο να κοιτάω έξω από το παράθυρο, ξέρεις, και να πηγαίνω στο δικό μου κόσμο. Έβρισκα όμως διέξοδο στη μουσική και λογικό ήταν να μην μπορούσαν να με καταλάβουν κι όλοι οι συμμαθητές μου, γιατί όλοι τότε χτίζαμε το χαρακτήρα μας. Πέραν όμως από αυτές τις στιγμές, ήμουν μέσα στις παρέες, πρώτη σε όλα, αλλά ήθελα και το χώρο μου και τη μοναχικότητα μου, όπως και τώρα.\nΚρατάς το παιδί μέσα σου;\nΤο κρατάω με νύχια και με δόντια ώστε να μη πεθάνει! (γέλια) Πιστεύω όμως ότι το έχω καταφέρει. Για παράδειγμα αν μου πεις πάμε να φύγουμε, πάμε Κρήτη, έχουμε εξαφανιστεί στο δευτερόλεπτο (γέλια)\nΜου έδωσες και μια πολύ ωραία πάσα τώρα. Έχεις κάνει κάποια τρέλα που θα τη λες για πολλά χρόνια και θα σου έρχεται πρώτη στο μυαλό;\nΈχω κάνει ελεύθερη πτώση! Ήταν πέρσι στις Σέρρες. Έκανε ένας φίλος μου και του είπα εκείνη τη στιγμή, θα έρθω να πέσουμε μαζί! Ήταν απόφαση δευτερολέπτου και φυσικά δεν το σκέφτηκα! Χάνεις κάθε λογική και κάθε φόβο εκείνη τη στιγμή, γιατί νομίζεις ότι θα πεθάνεις. Αν μπορούσα να στο πω απλά, θα στο χαρακτήριζα ως μία γέννα! Καταρρίπτει τα πάντα, όλα μηδενίζονται.\nΈχεις σπουδάσει μουσική, αλλά έχεις τελειώσει και τη σχολή μάρκετινγκ. Νομίζω ότι συνδέονται αυτά τα δύο αρκετά.\nΚαλώς η κακώς όλη μας η ζωή είναι μάρκετινγκ. Ακόμα και μία φωτογραφία να ανεβάσεις, θεωρείται μάρκετινγκ. Αλλά εγώ επέλεξα να το σπουδάσω λόγω και της οικογένειάς μου, γιατί ασχολούνται όλοι με τα οικονομικά, οπότε εκείνη την περίοδο με γοήτευσε και το ακολούθησα, όμως δεν μπορώ να το κάνω επάγγελμα τώρα. Θα μπορούσα ίσως μελλοντικά στον τομέα της διαφήμισης που μου αρέσει πάρα πολύ.\nΑν και τα βήματά σου στη μουσική και στη δισκογραφία είναι καινούργια, τι θα μπορούσες να πεις όσον αφορά αυτό το χώρο; Γιατί είναι αρκετά δύσκολος.\nΚοίτα, τραγουδάω επαγγελματικά γύρω στα 13 χρόνια. Είναι άλλο πράγμα τραγουδάω καλά κι άλλο είναι το ασκώ το επάγγελμα του τραγουδιστή. Η νύχτα, γιατί καλώς η κακώς εκεί δουλεύουμε, το ξενύχτι και το να αποκτήσεις γνώσεις πάνω σε αυτό το ρεπερτόριο, είναι κάτι που θέλει γερό στομάχι. Είναι μία δύσκολη δουλειά, όσο «εύκολη” κι αν φαίνεται. Υπάρχει αβεβαιότητα και μεγάλος ανταγωνισμός. Κι όλα αυτά έχουν και αντίκτυπο στην υγεία σου πολλές φορές. Άγχος, δεν κοιμάσαι καλά. Υπάρχουν αρκετές καταστάσεις που δεν είναι τόσο όμορφες… Ένας τραγουδιστής ή ένας μουσικός οφείλει να είναι ταγμένος στην τέχνη του. Λέγαμε πριν και για το μάρκετινγκ, οπότε τώρα φαίνεται περισσότερο η εικόνα, παρά το έργο ενός ανθρώπου, οπότε κι οι δισκογραφικές προσπαθούν να ισορροπήσουν αυτά τα δύο.\nΈχω ακούσει από πολλούς, που έχουν μόνο την εικόνα γι’αυτό το επάγγελμα, ότι οκ, ξέρεις, δεν πειράζει αν δεν έχεις καλή φωνή, θα τη φτιάξουμε…\nΣίγουρα θα τη φτιάξουν, αλλά στο στούντιο! (γέλια) Είμαι πολλή αυστηρή στη δουλειά μου. Το δουλεύω πολύ, κάνω μαθήματα φωνητικής πολλά χρόνια και θα κάνω μαθήματα για μια ζωή. Πάντα θα λέω ότι φωνή ήταν η Τζένη Βάνου. Οπότε ό,τι κι αν πούμε εμείς, οφείλουμε να χαμηλώσουμε λίγο το βλέμμα μας και να κοιτάξουμε πίσω μας. Δεν μπορώ, για παράδειγμα, να πω εγώ τι φωνάρα είμαι, αν κοιτάξω τη Τζένη Βάνου, τη Βίκυ Μοσχολιού… Χρειάζεται ταπεινότητα. Έτσι όμως οδηγείσαι και στο να γίνεσαι καλύτερος και πρέπει να το κάνεις αυτό με τη ψυχή σου, όχι μόνο για την εικόνα. Γιατί είναι αποδεδειγμένο ότι θα αποτύχεις. Σε ό,τι και να κάνεις.\nΠώς ξεκίνησε η όλη πορεία σου στο δίσκο;\nΓράφω τραγούδια αρκετό καιρό και πιο παλιά είχα επιλέξει κάποια από αυτά ώστε να κυκλοφορήσουν σε έναν άλλο δίσκο, που ευτυχώς (γέλια) δεν τον έκανα τότε. Η ζωή τα φέρνει όπως πρέπει κι όσο και να το πιέσω εγώ, πάντα θα είναι ένα βήμα πιο μπροστά. Οπότε μετά από αυτό, ήρθε κι η γνωριμία μου με το Γιάννη Δίσκο, στον οποίο οφείλω και ό,τι έχω κάνει. Οι κοινές παρέες με έφεραν σε επαφή μαζί του. Έτσι, λοιπόν κι επειδή ο Γιάννης συνεργάζεται χρόνια με τους Imam Baildi, μου λέει θα ανοίξεις μία συναυλία τους. Και εκεί ήταν άτομα από τη Minos που με άκουσαν, κάναμε ραντεβού, κάναμε κι ακόμα ένα (γέλια) τους άρεσα, μου άρεσαν (γέλια) και τα βρήκαμε! Ήθελα πολύ να γίνει κι από αυτή την εταιρεία, γιατί είναι παράσημο να είμαι κι εγώ μέρος μιας τόσο μεγάλης ιστορίας.\nΤα νέα παιδιά συνήθως επιλέγουν να «χτυπήσουν” και την πόρτα ενός talent show. Τι είναι αυτό που τους προτρέπει σε κάτι τέτοιο; Εσύ θα πήγαινες;\nΕίναι η άμεση προβολή και σε γνωρίζει πολύς κόσμος σε δευτερόλεπτα. Με τρομάζει λίγο αυτό. Αρχικά είναι ένα τηλεοπτικό προϊόν. Μπορεί να έχει θέμα τη μουσική, αλλά δεν γίνεται πραγματικά γι’αυτή και μοιράζεται το όλο θέμα. Υπάρχει αυτός ο δρόμος, υπάρχει κι ο δύσκολος. Κάποιοι επιλέγουν το δύσκολο, όπως κι εγώ επέλεξα αυτόν! Θέλει υπομονή και μέσα από αυτό το δρόμο παίρνεις εμπειρίες που δεν θα έπαιρνες αλλιώς! Αλλά όσον αφορά το αν θα πήγαινα εγώ, δεν ξέρω να σου πω, ίσως το σκεφτόμουν, αν δεν ερχόντουσαν έτσι τα πράγματα σε εμένα. Δεν λέω ποτέ, ποτέ! Δεν το αποκλείω, αλλά σίγουρα ξέρω ότι μου αρέσουν τα δύσκολα.\nΤι θα έλεγες ως συμβουλή σε κάποιον και τι πρέπει να προσέξει;\nΥπομονή και δουλειά και σίγουρα να μην «καβαλήσει” το καλάμι. Είναι πολύ εύκολο να συμβεί στους νέους.\nΠάμε τώρα στο δίσκο σου και θέλω να πιαστώ από τον τίτλο Όνειρα”… Κάνεις εσύ;\nΚάνω πολλά όνειρα και για την προσωπική μου ζωή, αλλά και πώς θα ήθελα να είναι ο κόσμος στον οποίο ζω. Γιατί ο κόσμος δεν είναι ευτυχισμένος. Γι’αυτό, εγώ μπορώ να γράψω όμορφα τραγούδια και να τους δείξω ένα δρόμο προς την ευτυχία και την αγάπη. Δεν υπάρχει μόνο η άσχημη πλευρά. Υπάρχει κι η πλευρά της αγάπης και φροντίδας και όλοι μας πρέπει να προσπαθήσουμε να τη βρούμε.\nΣυμβιβάζεσαι στη ζωή σου;\nΠροσπαθώ να μην το κάνω, γιατί είναι άσχημο να μην κάνεις αυτό που ακριβώς θέλεις και νιώθεις. Αλλά είναι τόσο δύσκολες οι εποχές που αν έρθω κάποια στιγμή σε αδιέξοδο, θα αναγκαστώ…\nΘα χαρακτήριζα το δίσκο σου στα πιο έντεχνα ακούσματα… Συμφωνείς με αυτό;\nΠιστεύω ότι στα τραγούδια μου υπάρχει αρκετά και το λαϊκό στοιχείο και στη βάση της μελωδίας κι ήθελα αυτό το λαϊκό να το ακούσεις στο δίσκο, όπως επίσης υπάρχει κι ο πιο ηλεκτρονικός ήχος. Θα ακούσεις όμως και το μπουζούκι και τα πνευστά κι όλα αυτά ήθελα να πατάνε στην παράδοση που τόσο αγαπώ από μικρή κι έχω μεγαλώσει με αυτή.\nΑυτό τον δρόμο θέλεις να ακολουθήσεις;\nΝαι, και θέλω να φανώ αντάξια σε αυτό και στη μουσική που μεγάλωσα. Είναι στόχος ζωής.\nΝα σε πάω τώρα και λίγο στο single του δίσκου που έχει τίτλο «Αν δεν ήσουν εδώ”…\nΑκριβώς, είναι το πρώτο single που κυκλοφόρησε πριν βγει ο δίσκος. Το τραγούδι έχει να κάνει με την όλη αίσθηση που μου άφησε η ιστορία με το ξεκίνημά μου, με την εταιρεία, με το Γιάννη Δίσκο και που έγιναν όλα όπως έπρεπε. Δηλαδή δεν θα ήμουν εδώ χωρίς αυτούς! Παραπέμπει στο πόσο τέλεια ήταν συνδεδεμένα όλα!\nΥπάρχει μέσα στο δίσκο ένα τραγούδι τιτλοφορείται «Φεγγάρι”. Εσύ το κοιτάς το βράδυ και κάνεις ευχές;\nΒεβαίως και η ιστορία του είναι αρκετά προσωπική! Αλλά σε αυτό που ρωτάς, να σου πω ότι κοιτάω μονίμως τον ουρανό και λατρεύω τη νύχτα, γιατί τότε μπορείς να δεις την αλήθεια του ουρανού. Τα αστέρια, το φεγγάρι. Κοιτάζω ψηλά κι ελπίζω! Σκέψου πόσοι άνθρωποι έχουν ονειρευτεί κάτω από το φως του φεγγαριού, πόσα πρώτα φιλιά έχουν δοθεί! (γέλια) Πώς να μη γράψεις γι’αυτό, λοιπόν;\nΜιας και πιάσαμε το ρομαντικό στοιχείο, πώς είσαι στις σχέσεις σου; Δίνεσαι εύκολα;\nΤα τελευταία χρόνια πρέπει να σου πω, ότι μαθαίνω να μην είμαι τόσο δοτική! (γέλια) Γιατί νομίζω ξεπέρασα κι εγώ τα όρια! (γέλια) Η αγάπη είναι ατελειώτη και δεν μπορώ να τη ζυγίσω και να τη μετρήσω. Σε όλους τους τομείς. Το έχω πληρώσει βέβαια, αλλά δεν με σταματάει από το να δίνω.\nΘέλω να μου πεις αν στη ζωή σου βλέπεις τους ανθρώπους να έχουν αλλάξει…\nΒλέπω ότι έχουμε κλειστεί πολύ στον εαυτό μας κι έχουν «χαλάσει” οι ανθρώπινες σχέσεις. Γιατί έχουμε γεμίσει πολλές ανασφάλειες που δεν μπορούμε να τις καλύψουμε. Φοβόμαστε να δεθούμε, γι’αυτό που λέγαμε πριν, ότι ξέρουμε ότι θα πληγωθούμε. Αλλά έτσι είναι η ζωή κι έτσι είναι οι σχέσεις. Αν δεν αφεθείς, δεν θα μάθεις να αγαπάς αλλά και να αγαπιέσαι.\nΤι νομίζεις ότι υπάρχει πολύ εκεί έξω που μας «χαλάει”;\nΥπάρχει πολύ θυμός εκεί έξω. Αυτό πρέπει να διορθώσουμε και να αφήσουμε λίγο τον εγωισμό μας στην άκρη και να προσπαθήσουμε να βοηθάμε και εμάς, αλλά και τους γύρω μας.\nΕσύ έχεις χάσει τον εαυτό σου σε σημείο που να πεις «ώπα, τι κάνω εδώ”;\nΣίγουρα έχει συμβεί, ναι. Και κατά μέσο όρο χάνω τον εαυτό μου μία φορά το χρόνο (γέλια) Όμως πρέπει να κάνεις μια καλή αυτοκριτική κάποιες φορές και να συνειδητοποιείς που είσαι και τι κάνεις ή κατά πόσο ξεστράτισες από την πορεία σου, ποια είναι τα λάθη σου, τι αποκόμισα, τι πήρα που βγήκε λάθος τελικά; Δεν πρέπει όμως να φοβάσαι να γκρεμίσεις τον εαυτό σου και να τον χτίσεις ξανά, αν τυχόν ξεπεράσεις κάποια όρια.\nΈχεις μετανιώσεις για πράγματα που έχεις κάνει στο παρελθόν;\nΣίγουρα, γιατί μέσα από αυτό καταλαβαίνεις ότι αυτό το πράγμα τη χρονική στιγμή που επέλεξες να κάνεις, ήταν λάθος και δεν σου ταίριαζε. Γίνεται μία συντριβή μέσα σου, όμως βάζεις ένα στοπ και λές ότι δεν θα το κάνεις ξανά αυτό. Για μένα αυτό σημαίνει κι η λέξη μετανιώνω.\nΑν κάποιος σε πληγώσει πολύ, θα τον συγχωρέσεις;\nΠρώτα από όλα αν το κάνει, τον ευχαριστώ (γέλια) Αλλά τον έχω συγχωρέσει πριν καν το κάνει. Είναι δεδομένο ότι κάποιος θα σε πληγώσει στη ζωή σου. Το θέμα είναι να καταλαβαίνουμε τα λάθη μας, να μην τα κάνουμε ξανά κι εγώ προσωπικά έχω συγχωρέσει τα πάντα και όλους. Δεν μπορώ να κοιμηθώ το βράδυ αν δεν το κάνω. Είναι πολύ βαρύ. Το να κρατάς κακία είναι το πιο άσχημο πράγμα και πόσο μάλλον όταν έχει να κάνει και με ασήμαντα θέματα.\nΟ χρόνος είναι μία συνιστώσα του σύμπαντός μας (γέλια) Ο χρόνος νομίζω όμως ότι είναι ο καλύτερός μας φίλος. Σίγουρα υπάρχει ένα deadline για όλους. Καθώς περνάει όμως, γιατρεύεσαι από πολλά και το γεγονός ότι κάποια στιγμή θα τελειώσει, σε κάνει να λειτουργείς ακόμα πιο γρήγορα και να γίνεσαι ακόμα καλύτερος. Πρέπει να τιμάς τη λιγοστή ζωή που έχεις. τίποτα δεν υπάρχει δεδομένο και θέλω να κάνω την ύπαρξη μου, όσο πιο άξια γίνεται. Δεν πρέπει να πετάμε τη ζωή μας.\nΑφού τα είπαμε όλα, πραγματικά, τι άλλο να περιμένουμε από εσένα Κωνσταντίνα;\nΤο καλοκαίρι όπως αναφέραμε και πριν θα κάνω ένα τουρ σε όλη την Ελλάδα και μαζί με αυτό ετοιμάζομαι για ένα ακόμα πιο μεγάλο που θα ακολουθήσει το χειμώνα. Ετοιμάζω κι ένα τραγούδι σε συνεργασία με μία καλλιτέχνιδα που θα κυκλοφορήσει σύντομα, αλλά προτεραιότητα αυτή τη στιγμή είναι ο πρώτος δίσκος τα «Όνειρα” και ταξιδεύουμε με αυτόν.\nPrevious Συνέντευξη Φώτης Σπύρος «Για να ζήσεις, πρέπει να έχεις πεθάνει λίγο»\nNext Συνέντευξη Ανδριανός «Θέλω πολύ να ταυτιστεί ο κόσμος με τη δουλειά μου»


Köln 1 – 1 Bayern München – My WordPress\nKöln 1 – 1 Bayern München\nΙσοπαλία με την Köln, η οποία σημαίνει πως τώρα είμαστε πρώτοι, 2 βαθμούς πάνω από τη Schalke και 3 από τη Leverkusen, η οποία, όμως, έχει παιχνίδι αύριο με τη Nürnberg εκτός έδρας.\nΠάλι δεν εξαρτάται από εμάς η παραμονή μας στην πρώτη θέση κι αυτό είναι αποκλειστικά δικό μας λάθος. Ο van Gaal ήξερε από πριν ότι οι γηπεδούχοι θα στήνονταν εντελώς αμυντικά, κι όμως δε φάνηκε να εφαρμόζει κάποια νέα τακτική ή κάποιο νέο τρόπο επιθέσεως. Όπως λέω εδώ και μερικές εβδομάδες, οι αντίπαλοι ξέρουν πως παίζουμε και μπορούν να προσαρμόζονται εύκολα απέναντι μας.\nΣτο πρώτο ημίχρονο, εκτός από το τέρμα του Poldi, δεν είδαμε κάτι ουσιαστικό, η γηπεδούχος κλείστηκε στην άμυνα της, προσπαθώντας με αντεπιθέσεις να γίνει επικίνδυνη και κατάφερε να σκοράρει από στημένη φάση, μια εκτέλεση foul έξω από την περιοχή. Εμείς, πιέσαμε κάπως, πλήρως προβλέψιμοι, χωρίς να καταφέρουμε κάτι.\nΣτο δεύτερο ημίχρονο, μπήκαμε πιο δυναμικά, πιέσαμε περισσότερο και γίναμε πιο απειλητικοί. Με το που μπήκε ο Rib στο παιχνίδι, ο Schweini ισοφάρησε σε μια πολύ όμορφη επίθεση. Από κει και πέρα, πιέσαμε κι άλλο, όμως και η Köln βρήκε ευκαιρίες. Με 2 δοκάρια, μπορούμε να θεωρηθούμε κάπως άτυχοι, αλλά μας άξιζε νομίζω το αποτέλεσμα, μπας και αποφασίσουν να παίξουν πιο δημιουργικό ποδόσφαιρο.\nΟ Butt έπαιξε καλά, άνκαι νομίζω μπορούσε να κάνει καλύτερη επέμβαση στη φάση του τέρματος, η αμυντική τετράδα (van Buyten, Badstuber, Lahm, Contento) ήταν πολύ καλή σήμερα van Bommel και Schweinsteiger έπαιξαν πολύ καλά (ναι, κι ο van Bommel, ο οποίος δεν πήρε και κάρτα!), ο Altintop ήταν μέτριος, όπως και ο Olic, ο Μüller ήταν ο καλύτερος σήμερα, νομίζω κι ο Gomez προσπάθησε χωρίς αποτέλεσμα. Ο Robben δεν έπαιξε, λόγω ασθένειας κι ο Ribery δεν έπαιξε από την αρχή λόγω μικροτραυματισμού. Το ντεμπούτο του έκανε ο 17χρονος Alaba όταν μπήκε στη θέση του Contento μετά τον τραυματισμό του δεύτερου.\nKöln: Mondragon – McKenna, Geromel, Mohamad, Brecko – Petit – Maniche, Matuschyk – Novakovic, Freis (Ehret 90+2′) – Podolski (Tosic 90′)\nBayern: Butt – Lahm, van Buyten, Badstuber, Contento (Alaba 73′) – van Bommel, Schweinsteiger – Hamit Altintop (Ribery 56′), T. Müller – Olic (Klose 56′), Gomez\nGoals: 1-0 Podolski (32′), 1-1 Schweinsteiger (58′)\nAttendance: 50,000 (sold out – RheinEnergieStadion)


BOOST↑CHARGE™ Plus 10K USB-C Power Bank with Integrated Cables, Blue - Belkin\nhome / Προϊόντα / Powerbanks / BOOST↑CHARGE™ Plus 10K USB-C Power Bank with Integrated Cables, Blue\nΠλέον, δε χρειάζεται να μεταφέρεις καλώδια φόρτισης όπου πας – αυτός ο USB-C φορτιστής USB-C 10,000mAh φορτίζει smartphones και tablets μέσω ενσωματωμένων καλωδίων Lightning και USB-C που κάνουν τη ζωή σου πιο εύκολη.\nΚωδικός προϊόντος: BPB006btBLU Κατηγορία: Powerbanks\nΦόρτιση On-the-go Χωρίς Επιπλέον Καλώδια\nΑυτό το 10K power bank έρχεται με τα δικά του ενσωματωμένα καλώδια, έτσι ώστε να μη χρειαστεί ξανά να φέρεις τα δικά σου. Φόρτισε τα smartphones και τα tablets σου on-the-go με τα ενσωματωμένα καλώδια Lightning και USB-C και απόλαυσε γρήγορη φόρτιση* που σου επιτρέπει να φορτίζεις τη συσκευή σου και να επαναφορτίζεις το power bank σου ταυτόχρονα.\nΑπόλαυσε έως Extra 31 Ώρες για το Τηλέφωνό σου\n10,000 mAh ισχύος θα κρατήσουν το iPhone 11 σε λειτουργία έως και για 31 επιπλέον ώρες, έτσι ώστε να έχεις πάντα διαθέσιμο το τηλέφωνό σου όταν το χρειάζεσαι.\nΕνσωματώνει Όλα τα Καλώδια που Χρειάζεσαι\nΤα καλώδια Lightning και USB-C είναι ενσωματωμένα στο φορητό φορτιστή. Έτσι, δε θα χρειαστεί να θυμηθείς ξανά να πάρεις μαζί σου τα δικά σου. Φόρτισε έως και δύο συσκευές ταυτόχρονα που συνδυάζουν 23W ισχύος ή εναλλακτικά φόρτισε τη συσκευή σου με 18W όσο παράλληλα επαναφορτίζεις το power bank σου.\nΛυχνία LED Ειδοποίησης\n10.000 mAh για πανίσχυρη φόρτιση\nΕνσωματωμένα LTG και USB-C καλώδια\n18W USB-C θύρα φόρτισης input/output\nBOOST↑CHARGE™ Plus 10K USB-C Power Bank με ενσωματωμένα καλώδια\nΜήκος κάθε καλωδίου: 128mm\nBOOST↑CHARGE™ Power Bank 5K (12W USB-A port), White\nBOOST↑CHARGE™ USB-C PD Power Bank 10K + USB-C Cable, Black


ΣΚΟΥΠΑΚΙ BLACK&DECKER PV1820L PIVOT ΠΕΡΙΣΤ.ΜΥΤΗ CYCLONIC ACT. LI-ION 18V – Maroussiotika.gr Deals\nΕσύ κερδίζεις: 43 €\nΤο νέο σκουπάκι Lithium-Ion Dustbuster Pivot, είναι ένα μικρό σε μέγεθος, σχεδόν αθόρυβο , εύκολο στον καθαρισμό του αλλά με μεγάλη δύναμη απορροφήσεως. Είναι κατάλληλο για τις πιο απαιτητικές εργασίες καθαρισμού. Ο αποκλειστικός σχεδιασμός του ρύγχους, το οποίο περιστρέφεται κατά 200ο, επιτρέπει την πρόσβαση σε δυσπρόσιτες περιοχές υπό οποιαδήποτε γωνία, όπως από τα ράφια, κάτω από ντουλάπια, από το σοβατεπί και πάνω από τις πόρτες.\n– 18V τεχνολογία μπαταρίας λιθίου για δυνατή απορρόφηση και μεγαλύτερη αυτονομία.\n– Πατενταρισμένο ρύγχος που περιστρέφεται έως και 200 μοίρες σας παρέχει πρόσβαση και στα πιο δυσπρόσιτα σημεία του σπιτιού σας.\n– Κινητήρας υψηλών αποδόσεων για απαιτητικές εργασίες καθαριότητας.\n– Eco smart φόρτιση 4 ωρών.\n– Φωτεινή ένδειξη που σας προειδοποιεί 30 δευτερόλεπτα πριν εξαντληθεί η μπαταρία.\n– Διάφανο δοχείο απορριμμάτων για εύκολο άδειασμα.\n– Ο κάδος αδειάζει εύκολα από το πλαϊνό μέρος ώστε η σκόνη να μην έρχεται σε επαφή με τα χέρια σας.\n– Κομψή μοντέρνα σχεδίαση για να ταιριάζει με όλες τις κουζίνες.\n– Πατενταρισμένη σχεδίαση κινητήρα μέσα στο φίλτρο και τεχνολογία μπαταρίας λιθίου παρέχουν στο σκουπάκι πιο ελαφριά και κόμπακτ σχεδίαση χωρίς την μείωση απόδοσης του.\n– Πτυσσόμενο ακροφύσιο και μαλακιά βούρτσα για πιο ευέλικτο καθαρισμό.\n– Φορητή τεχνολογία για ελευθερία κινήσεων οπουδήποτε στο σπίτι.\n– Σύστημα φιλτραρίσματος τριπλής δράσης για μεγαλύτερη απόδοση και διάρκεια ζωής.\n– Διπλώνει στην μέση για κόμπακτ φόρτιση και αποθήκευση.\n– Σύστημα Cyclonic Action\n– Φίλτρο εξαγωγής αέρος\nΙσχύς (Α Watts): 35 Watts\nΠαροχή αέρα : 1170 l/λεπτό\nΧρόνος λειτουργίας: 10 min\nΠρώτη φόρτιση: < 4 ώρες\nΧρώμα:Σκούρο τιτάνιο – Χρωμέ\nΠεριεχόμενα συσκευασίας: Ενσωματωμένο στενό ακροφύσιο, Ενσωματωμένο βουρτσάκι, Βάση φόρτισης.


Νίκος Οικονομόπουλος: Η αλλαγή στην εμφάνιση του από το 2007 και το "τρικ" που κανείς δεν κατάλαβε! Πως ήταν... και πως έγινε! - News - Youweekly\nΝίκος Οικονομόπουλος: Η αλλαγή στην εμφάνιση του από το 2007 και το "τρικ" που κανείς δεν κατάλαβε! Πως ήταν... και πως έγινε!\nNews 19.12.2017 14:18\nαπό τον Γιώργο Κακογιάννη / Φωτογραφίες: Papadakis Press - NDP\nΚάποιοι είπαν πως «δεν είναι εντάξει», ωστόσο εκείνος από την πρώτη μέρα που βγήκε από το «Dream Show» κλείνει τα στόματα όσων τον αμφισβήτησαν και τους αποδεικνύει πως «για κάποιο λόγο» κάνει καριέρα εδώ και δέκα χρόνια. Διαβάστε παρακάτω...\nΔείτε ακόμη: Κώστας Λεφάκης: Μας ξεναγεί στο πανέμορφο σπίτι του στην Καστέλλα! Αποκλειστικές φωτογραφίες από το εσωτερικό!\n«Εννοείται» πως ο γυναικείος πληθυσμός θα έπεφτε αμαχητί στα πόδια του ξανθού, γαλανομάτη Νίκου Οικονομόπουλου, πλέον όμως μπορούμε να φτιάξουμε ολόκληρη παράγραφο με τις επιτυχίες του, δείγμα της σκληρής δουλειάς ώστε να θεωρείται σήμερα από τους πιο δυνατούς λαϊκούς τραγουδιστές της γενιάς του. Και ένας από τους χίλιους λόγους που εδώ και μία εβδομάδα μιλάνε όλοι για εκείνον. Το Youweekly.gr συγκέντρωσε και τους υπόλοιπους, με στοιχεία για το όνειρό του, για το ποδήλατό του και για γεγονότα που σημάδεψαν τη ζωή του.\n«Μεγάλωσα ένα μεγάλο διάστημα χωρίς τους γονείς μου, μαζί με τον παππού και τη γιαγιά. Ήμασταν μια φτωχή οικογένεια, χρειάστηκε να δουλεύουμε όλοι, κάτι που με έκανε από μικρό πολύ δυνατό και ώριμο σε πολλά», δήλωνε σε παλαιότερη συνέντευξή του.\nΔείτε ακόμη :Τα νεύρα του Κώστα Μπακογιάννη με φωτογράφο και η τρυφερή κίνηση της Σίας Κοσιώνη για να τον ηρεμήσει! Καρέ – καρέ η στιγμή…\nΑν και πέρασε δυσκολίες και στερήθηκε πράγματα, έλεγε για εκείνα τα χρόνια: «Το μεγαλύτερό μου απωθημένο ήταν που δεν είχα ένα ποδήλατο να κάνω μία βόλτα. Θυμάμαι ο παππούς μου, από την καλή του την καρδιά μου έλεγε "θα σου πάρω ένα ποδήλατο, με 28 ταχύτητες!" μόνο και μόνο για να μου δώσει ο κακομοίρης χαρά». Δουλεύοντας στο ψαράδικο του παππού του και στη συνέχεια σε πιτσαρία, έβγαλε από μικρός τα δικά του χρήματα και τελικά αγόρασε ο ίδιος αυτό το πολυπόθητο ποδήλατο.\nΒραβεύτηκε ως ο καλύτερος πρωτοεμφανιζόμενος καλλιτέχνης, ακολούθησαν τριπλοί και τετραπλοί πλατινένιοι δίσκοι, ενώ τα κομμάτια του ακούγονται δυνατά μέχρι σήμερα: «Δεν είσαι εντάξει», «Όλα για σένα», «Κοίτα να μαθαίνεις», «Εννοείται», «Μη φύγεις τώρα», «Εξαιτίας σου», «Για χίλιους λόγους», με αποκορύφωμα την τελευταία επιτυχία του «Για κάποιο λόγο» από το άλμπουμ του με τίτλο «10» με το οποίο γιόρτασε δέκα χρόνια στη δισκογραφία.\nΔείτε ακόμη: Τα νυχτοπερπατήματα Βανδή – Νικολαΐδη! Η ενόχληση με τον φωτογράφο και ο παράφορος έρωτας.\nΗ παρουσία του στη νυχτερινή ζωή της Αθήνας εξίσου δυνατή, με συνεργασίες που συζητήθηκαν και τον νεαρό τραγουδιστή να απολαμβάνει από το πρώτο λεπτό τη στήριξη των συνεργατών του – σε σημείο που ενδεχομένως να δημιουργήθηκαν και ψίθυροι στα καμαρίνια.\nΠερισσότερα στο περιοδικο YOU που κυκλοφορεί Τετάρτη 20/12, μόνο με 1.5€


Θήκη για iPhone 4 & 4s - Σελίδα 70 - Θελετε να αγοράσετε αξεσουάρ για το iPhone, iPad ή το Apple Watch; - iPhonehellas.gr\nΘήκη για iPhone 4 & 4s\nΑπό tomk , 21/10/2011 19:40\n1067 μηνύματα σε αυτό το θέμα\nΔημοσίευση 19/08/2013 - 19:22\nΓενικα οι πλαστικες θηκες δεν νομιζω να προστατευουν το κινητο. Μονο γρατζουνιες προκαλουν. 1μιση χρονο περιπου που εχω το 4s εχω αλλαξει περισσοτερες απο 20 θηκες πλαστικες,σιλικονης,σκληρες,μαλακες και bumbers μεταλικα,σιλικονης αλλα καμια δεν με εχει αφησει ικανοποιημενο.\nΨαχνω να βρω την "τελεια" αλλα δεν..\nΚαποια αλλη παρομοια με αυτη που μου εδειξες αλλα σιλικονης?\nΔημοσίευση 19/08/2013 - 19:24\nΑναλόγως τι θα πάρεις.. Είχα σιλικόνης διάφανη στο 4S της iSkin και μου έγινε πορτοκαλί..\nΓενικότερα τις αποφεύγω.. Θα σου πρότεινα να δεις απο SGP.\nΔημοσίευση 22/08/2013 - 01:15\nΚαλησπερα περιμενω αυτην; http://www.krusellca...t.aspx?i=224904\nΚαποιος που την εχει δοκιμασει, γνωμες;\nΔημοσίευση 05/09/2013 - 20:19\nκαμια φτηνη και λεπτη θηκουλα απο ebay εχετε να προτεινετε?\nΔημοσίευση 05/09/2013 - 23:08\nΠαρε αυτην που λεω στο απο πανω σου ποστ φιλε! Για τα λεφτα της ειναι πολυ καλη και λεπτη!\nΔημοσίευση 21/11/2013 - 02:12\nΓνωριζει κανεις μηπως υπαρχει καποια θηκη στο ιδιο στυλ με αυτη της Apple για το iPhone 5s αλλα να κανει για το 4S ?\nΓιατι την ειδα απο φιλο μου και ηταν πολυ ωραια . Ειναι δερματινη αν καταλαβα καλα .\nΔημοσίευση 21/11/2013 - 03:24\nNα ρωτήσω κάτι ρε παιδιά. http://www.amazon.co...ef=pd_sim_cps_4 αυτή την θήκη (μην ακούσω σχόλια, σε κανεναν που την έδειξα δεν του αρέσει ) παίζει να την βρούμε πουθενά Ελλάδα; 1-2 μαγαζιά που την φερνουν δεν εχουν απόθεμα και δεν απαντανε και στα e-mail τους.\nΔημοσίευση 21/11/2013 - 08:05\nΓιατί δεν την παίρνεις απο κει (Amazon);\nΔημοσίευση 21/11/2013 - 09:50\nΘα έχεις πρόβλημα και στο σήμα λογικά μ αυτή γιατί είναι μεταλλική γύρω γύρω ...\nΔημοσίευση 21/11/2013 - 12:11\nBασικά όλη ειναι μεταλλική, όχι μονο γύρω γύρω.... Απλά θέλω κατι καλό για προστασία, δοκίμασα θήκη σιλικόνης και στο μάτι μου φαινοταν πολύ χάλια αισθητικά. Λέτε ενα bumber σε στυλ Vapor να ειναι καλύτερο;\nΔημοσίευση 21/11/2013 - 12:14\nΘα έχεις μεγάλο πρόβλημα με το σήμα με αυτή σίγουρα....\nΚαλύτερα ένα bumper από τη θήκη αυτή που έβαλες σίγουρα..\nΔημοσίευση 21/11/2013 - 13:28\nΟπότε καλύτερα να πάμε σε κάτι τέτοιο,ε; http://www.the-istor...od&productId=73\nΔημοσίευση 21/11/2013 - 13:29\nΚαι μ αυτό θα έχεις προβλήματα με το σήμα..\nΔημοσίευση 21/11/2013 - 13:31\nΠόσο μεγάλα προβλήματα; Δηλαδη εκει που εχω 5 γραμμές να εχω 1;\nΔημοσίευση 23/01/2014 - 21:06\nμπορει να με προτεινει κανεις τι μεμβρανες και τι θηκη να περασω στο iphone 4 που εχω ποιες θεωρει απο τις καλυτερες ας με πει ευχαριστω


Δουλειά (μας) για το Facebook και την Amazon | Ηλίας Καραβόλιας\nΔουλειά (μας) για το facebook και την Amazon\nΟ Ηλίας Καραβόλιας εξηγεί με τον όρο του Κέυνς “τεχνολογική ανεργία” πως όσοι δεν παρακολουθούν τις τεχνολογικές εξελίξεις να μένουν εκτός αγοράς και πως το facebook και η Amazon κάνουν δουλειά τους τη …δουλειά μας…\nΥπάρχει ένα είδος επιστήμης που δεν είναι ανθεκτικό ούτε στους ιούς ούτε στις θεωρίες συνωμοσίας. Πρόκειται για την Οικονομική επιστήμη. Υπακούει σε παράδοξους νόμους τα τελευταία χρόνια κάνοντας πολλούς να αμφιβάλλουμε αν τελικά την διδαχθήκαμε σωστά.\nΤις τελευταίες εβδομάδες υποθέτω ότι αρκετοί μπαίνουν στον πειρασμό να ξορκίσουν τους φόβους τους. Προσπαθούν να φανταστούν ακριβώς αυτό που έρχεται μετά την απρόσμενη πανδημία και το παγκόσμιο σχεδόν lock down. Ειδικά μετά την ανακοίνωση της ανεργίας στις ΗΠΑ (14,7%) δηλαδή άνω των 22 εκατομμύριων ανθρώπων. Επίπεδο ίδιο με αυτό του Β’ Παγκοσμίου Πολέμου, και έπεται συνέχεια φυσικά.\nΑπό το 1930 ο Κέυνς έγραφε για την τεχνολογική ανεργία\nΈγραφε ο Κέυνς το 1930, όταν δηλαδή είχε ξεσπάσει η κρίση με το κραχ του ’29: “Η επικρατούσα παγκόσμια ύφεση, η τεράστια ανωμαλία της ανεργίας σε έναν κόσμο γεμάτο απο ανάγκες, τα καταστροφικά μας σφάλματα, μας τυφλώνουν σε όσα συμβαίνουν κάτω απο την επιφάνεια σχετικά με την αληθινή ερμηνεία της τάσης των γεγονότων(….) Ταλαιπωρούμαστε από μια νέα αρρώστια που πολλοί μπορεί να μην έχουν ακούσει το όνομα της αλλά για την οποία θα ακούσουν πάρα πολλά στα χρόνια που έρχονται: την τεχνολογική ανεργία” ( J. M.Keynes, Economic Possibilities for our Grandchildren, The Nation, 1930)\nΣήμερα, 90 χρόνια μετά την διατύπωση του μεγάλου οικονομολόγου, το φάσμα της τεχνολογικής ανεργίας πλανάται πάνω απο τον πλανήτη. Όχι μόνο επειδή ο αυτοματισμός, η ρομποτική, η νανοτεχνολογία και η τεχνητή νοημοσύνη συνθέτουν μεταξύ άλλων την 4η βιομηχανική επανάσταση. Αλλά επειδή ένας αόρατος ιός έβαλε σε κίνδυνο την ανθρώπινη ύπαρξη και οι οικονομίες κατέβασαν τα ρολά.\nΕπειδή η εργασία σε μεγάλο βαθμό θα γίνεται από το σπίτι και εκ περιτροπής. Επειδή η εξ αποστάσεως απασχόληση με την χρήση διαδικτυακών μέσων και λογισμικών εργαλείων θα αντικαταστήσει το γραφείο. Και φυσικά πολλές θέσεις εργασίας θα γίνουν απλά περιττές.\nΌπου μπορεί το μεγάλο Κεφάλαιο να απασχολεί χωρίς δικά του έξοδα τον εργαζόμενο. Όπου μπορεί να απασχολεί λιγότερο προσωπικό. Όπου μπορεί να συντονίζει ιντερνετικά τις ομάδες εργασίας του, θα το κάνει. Οι οικονομίες κλίμακας θα είναι η νέα πραγματικότητα με τίμημα την απαξίωση μέρους του ανθρωπίνου κεφαλαίου.\nΣε ένα πρόσφατο άρθρο του στον ιστότοπο One Zero ο αναλυτής Brian Merchant εισήγαγε έναν πολύ εύστοχο όρο στην σχετική φιλολογία περί των μακροοικονομικών αλλαγών που ζούμε αυτή την περίοδο: αμαζονοποίηση (amazonification) της οικονομίας.\nΜε απλά λόγια θέλει να δείξει ότι το μοντέλο της παγκόσμιας πλατφόρμας εμπορίου της Amazon, που είναι κυρίαρχος στα δίκτυα του ηλεκτρονικού εμπορίου, με την κατακόρυφη αύξηση πωλήσεων σε προϊόντα και υπηρεσίες εν μέσω πανδημίας, είναι εκείνο το μοντέλο που θα οδηγήσει σε ριζικές αλλαγές στην απασχόληση λόγω των παγιωμένων πλέον καταναλωτικών συνηθειών που εντάθηκαν με την καραντίνα.\nΕίναι η εποχή που οι τεχνολογικοί κολοσσοί γιγαντώθηκαν με νέες βάσεις δεδομένων, με logistics επιθυμιών και αναγκών του καταναλωτή. Είναι οι ίδιοι κολοσσοί που ελέγχουν πλέον και τα δίκτυα ηλεκτρονικών συναλλαγών και σχεδιάζουν δικά τους νομίσματα. (Βλ.το libra που ετοιμάζεται να λανσάρει το facebook).\nΕργαζόμαστε για το Facebook και την Amazon\nΚυρίως έχουν στην διάθεση τους μόνιμα διαθέσιμους ως δωρεάν εργαζόμενους τα εκατομμύρια των χρηστών (όλους εμάς) που σερφάροντας και επικοινωνώντας παράγουμε data.\nΚαι που εν μέσω πανδημίας αυτοί οι τεχνολογικοί γίγαντες λειτούργησαν ως μεγαλέμποροι στο διαδίκτυο. Aφού ήταν σχεδόν νεκρό το πραγματικό εμπόριο του δρόμου. Και που στο προσεχές μέλλον, όπου λογικά θα γονατίσουν πολλοί μικρομεσαίοι παραγωγοί και έμποροί της πραγματικής οικονομίας, η αόρατη χείρα των συγχωνεύσεων και των εξαγωγών θα χτίσει ξανά ακόμη περισσότερο ολιγοπωλιακά σχήματα. Mε κύριο αντικείμενο φυσικά το ηλεκτρονικό εμπόριο και την εξ αποστάσεως εργασία.\nΣυν το γεγονός ότι αυτοί οι οργανισμοί πρωταγωνιστούν στον έλεγχο των προσωπικών δεδομένων μας αφού οι κυβερνήσεις τούς επιτρέπουν την δημιουργία εφαρμογών στα smartphones για ψηφιακή ιχνηλάτηση και εντοπισμό των νοσούντων – με ό,τι αυτό συνεπάγεται για την ατομική ελευθερία και τα ανθρώπινα δικαιώματα.\nΤα ολιγοπώλια του Διαδικτύου\nΗ κρίση λοιπόν που έρχεται θα δυναμώσει ακόμη περισσότερο τους μεγάλους του διαδικτύου. Όπως και όλες εκείνες τις εταιρείες που δεν έχουν αυξημένα πάγια κόστη. Που έχουν μετατρέψει εμάς τους χρήστες σε τροφοδότες πρώτων υλών (δεδομένα). Σε διαθέσιμους δωρεάν εργάτες επαναλαμβάνω, για τις υπηρεσίες και τα προϊόντα που εμπορεύονται οι διαδικτυακοί κολοσσοί.\nΚανείς δεν αμφισβητεί ότι θα υπάρχει κάποια αυξημένη ζήτηση για προσωπικό εξειδικευμένο σε αλγοριθμική μηχανική, σε αρχιτεκτονική λογισμικού, σε κατασκευή ρομποτικών ιντερνετικών μηχανών.\nΑυτή η εξειδίκευση όμως κοστίζει στην πραγματική ζωή. Δεν είναι εύκολα προσβάσιμη σε όλους τους νέους, να είμαστε ειλικρινείς. Η τεράστια τεχνολογική πρόοδος αφήνει κάποιους πολύ πίσω στην κούρσα της εκπαίδευσης και στον ανελέητο ανταγωνισμό για κατάρτιση στην υψηλή τεχνολογία, ώστε να βρεθεί μια θέση απασχόλησης στις τεχνολογικές εταιρείες που φυτρώνουν σαν τα μανιτάρια στον τριτογενή τομέα των υπηρεσιών.\nΕκτός αγοράς οι τεχνολογικά αναλφάβητοι\nΑν δεν ξέρεις να φτιάχνεις μια εφαρμογή στα κινητά. Αν δεν ξέρεις τις νέες γλώσσες προγραμματισμού. Αν δεν μπορείς να χειρίζεσαι έξυπνα λογισμικά, σε πολλούς πλέον κλάδους ακόμη και παραδοσιακών επαγγελμάτων, τότε είσαι εκτός αγοράς.\nΟ κορωνοϊός έφερε το διαδίκτυο και τις εφαρμογές του ακόμη πιο βαθιά μέσα στην μεγαμηχανή της παγκόσμιας οικονομίας. Έκανε όλους μας γρανάζια ενός αχανούς ψηφιακού συστήματος. Εκεί τα ολιγοπώλια θα κυριαρχούν στους βασικούς οικονομικούς τομείς.\nΝαι, ενώ σήμερα ο Κέυνς επανέρχεται δριμύτερος με την ορθολογική θεωρία του για τον ενεργό ρόλο του κράτους στην τόνωση της ζήτησης (τα πακέτα των τρισ. που δαπανούν κυβερνήσεις και κεντρικές τράπεζες αυτό είναι στην ουσία) τολμάμε να δούμε κριτικά μια άλλη οπτική του.\nΣτην Μεγάλη Ύφεση πριν 90 χρόνια τόλμησε να προβλέψει – με το έργο του “Οικονομικές Προοπτικές για τα εγγόνια μας” – ότι θα δουλεύουμε λιγότερο μετά από 100 χρόνια λόγω της συνεχούς προόδου. Επισήμανε μεν εύστοχα τον ιό της τεχνολογικής ανεργίας από τότε. Δεν κατάφερε όμως να δει ότι τελικά όχι μόνο δεν θα δουλεύουμε λιγότερο και θα πληρωνόμαστε λιγότερο. Αλλά και ότι σήμερα θα δουλεύουν λιγότεροι χωρίς να πληρώνονται καθόλου….\nΥ.Γ. Ίσως – αν και διαπράττω ιεροσυλία με αυτό – ο Άγγλος στοχαστής να έπρεπε πιθανώς να είχε κρυφοκοιτάξει λίγο καλύτερα τον γερο-Κάρολο. Που κάποιες δεκαετίες πριν τον Κέυνς εξηγούσε τις κρίσεις σε σχέση και με την συμβολή της τεχνολογικής μεγέθυνσης και της παραγωγικότητας σε αυτές, και φυσικά σε σχέση με τον νόμο της πτωτικής τάσης του ποσοστού κέρδους…


Λουκάς Παπαδήμος ”Η χρεοκοπία θα δημιουργούσε συνθήκες ανεξέλεγκτου οικονομικού χάους και κοινωνικής έκρηξης”.\n”Λένε ορισμένοι: από ένα τέτοιο οικονομικό πρόγραμμα που περιλαμβάνει επώδυνα μέτρα, καλύτερη η χρεοκοπία. Πλανώνται οικτρά όσοι υποστηρίζουν κάτι τέτοιο, ή δημαγωγούν επικίνδυνα. Μια άτακτη χρεοκοπία θα έριχνε τη χώρα μας σε μια καταστροφική περιπέτεια. Θα δημιουργούσε συνθήκες ανεξέλεγκτου οικονομικού χάους και κοινωνικής έκρηξης.\nΘα είναι μια τεράστια αδικία της ιστορίας, η χώρα από την οποία ξεκίνησε ο ευρωπαϊκός πολιτισμός, που τα τελευταία 65 χρόνια βίωσε έναν εμφύλιο και μια δικτατορία, αλλά πρόκοψε, έφτιαξε την ευημερία της, οικοδόμησε μια δημοκρατία, θεσμούς και αξίες, να φτάσει στην πτώχευση και να βρεθεί, από ένα ακόμα λάθος, σε εθνική απομόνωση και εθνική απόγνωση”.\nΓιώργος Παπανδρεου ” Μιλάμε, για χάος, με συνέπειες για τη χώρα και κυρίως για τα αδύναμα στρώματα”.\n”Μιλάμε για χάος. Μιλάμε για τις πιο επικίνδυνες και επώδυνες συνέπειες για τη χώρα και, κυρίως, για όσους δεν έχουν χρήματα, δεν έχουν δουλειά, για όσους συμπολίτες μας αποτελούν τα μεσαία και χαμηλά εισοδηματικά στρώματα. Ναι, πονάνε σήμερα. Αλλά τους προστατεύουμε από μια πολύ χειρότερη μοίρα.\nΑ. Σαμαράς ”Σήμερα κινδυνεύουμε να χάσουμε την ελευθερία και την ανεξαρτησία μας”.\n”Δεν θέλω να μπω στη συζήτηση τι σημαίνει «ανεξέλεγκτη χρεοκοπία» και πόσες υποκατηγορίες χρεοκοπίας υπάρχουν. Δεν θέλουμε, εμείς στη Νέα Δημοκρατία, να ανακυκλώνουμε την κινδυνολογία για «σενάρια δραχμής».\nΚαι η λεηλασία της χώρας και η διάλυση της κοινωνικής συνοχής”.


Τα 5 πιο νόστιμα μελομακάρονα που φάγαμε φέτος | Reader.gr\nΤα 5 πιο νόστιμα μελομακάρονα που φάγαμε φέτος\n22/12/2018 - 09:39\nΚάποιοι κοιλιόδουλοι τα ονειρευόμαστε ακόμα και μες το κατακαλόκαιρο. Το λες και αρρώστια, να σκάει ο τζίτζικας και μαζί με το παγωτό να σκέφτεσαι ότι θα ταίριαζε απόλυτα και λίγο θρυμματισμένο μελομακάρονο από πάνω.\nΟπότε, για τους δεινούς μελομακαρονιστές το «it's the most wonderful time of the year» έχει ήδη ξεκινήσει από τις αρχές Νοεμβρίου, όταν και εμφανίστηκαν δειλά δειλά τα πρώτα μικρά αριστουργήματα που λιώνουν στο στόμα και ευθύνονται για τα μισά κιλά των γιορτών. Αν όχι για όλα.\nΤο μελομακάρονο βέβαια, είναι «επιστήμη» οπότε δεν είναι εύκολο να το βρεις ούτε σωστά μελωμένο ούτε όπως πρέπει ψημένο -όχι κύριοι, αν έπρεπε να είναι τραγανό, θα το λέγαμε μπισκότο.\nΧρόνος υπάρχει μέσα στις γιορτές για να το φτιάξεις με τα χεράκια σου όπως το θες; Όχι κατά πάσα πιθανότητα. Τότε, ψάξε τα 5 μελομακάρονα που ακολουθούν σε τυχαία σειρά, και θα με θυμηθείς.\nΔεν έχει πολύ καιρό που άνοιξε στην Καλλιθέα από τον μπασκετμπολίστα Δήμο Φωτίου που εκτός από τρίποντα ξέρει να ψήνει και επικές νοστιμιές. Τα μελομακάρονά του θα είναι μόνο η αρχή για τις επισκέψεις σου, στο υπογράφω.\nΔημοσθένους 222, Τηλ: 211 413 6027\nΑυτή η λίστα δεν θα σεβόταν τον εαυτό της αν δεν είχε Βάρσο μέσα. Δες το πρακτικά. Είναι δυνατόν να μην έχει τελειοποιήσει τη συνταγή του για μελομακάρονα, από το 1892 μέχρι και σήμερα που λειτουργεί;\nΚασσαβέτη 5, Κηφισιά, 210 8012472\nΛυκαβηττός Παραδοσιακός Φούρνος\nΔεν έχεις δει πιο μικρό μελομακάρονο, ίσως και πιο ακριβό. Η γεύση του όμως κάνει τη διαφορά και γι' αυτό τόσος κόσμος ανεβαίνει μέχρι τη Δεξαμενή για να εφοδιαστεί τις μίνι μπουκιές του παραδείσου. Μαζί με τα μελομακάρονα, πάρε και πανετόνε.\nΗ πρόταση είναι να πάρεις χειροποίητο παγωτό κρέμα από τον Κωνσταντινίδη και να σπάσεις 3-4 μελομακάρονα από πάνω. Αξίζει η δοκιμή, και κυρίως το τριμμένο καρύδι τους που είναι πάντα τόσο μυρωδάτο πάντα σε σημείο να αναρωτιέμαι αν υπάρχει ειδική τεχνική. Υποψιάζομαι ότι έχει να κάνει με την μικρασιάτικη καταγωγή τους. Τα επίσης καλά νέα είναι ότι καταστήματά του βρίσκεις σε πολλά σημεία της Αθήνας, της Θεσσαλονίκης και της Λάρισας.\nΟι νότιοι το απολαμβάνουν σχεδόν για τα πάντα, οπότε δε θα μπορούσε να μην θέσει ψηλά τον πήχη και στο πιο δημοφιλές γλυκό των Χριστουγέννων. Τέλεια τα μελομακάρονά του λοιπόν, τσέκαρε επίσης και την τούρτα ρόδι του ε περίπτωση που ψάχνεις κάτι πιο εξεζητημένο.\nΠρωτέως & Σειρήνων 48, Π. Φάληρο, Τηλ: 210 9845238, 9830869\nΜητροπόλεως 80, Μοναστηράκι, Τηλ: 210 3213015\n2ας Μαΐου 12, πλατεία Αγίας Φωτεινής, Ν. Σμύρνη, Τηλ: 210 9357590


Google Photos’ Cinematic: Τι είναι και πώς λειτουργούν; – 🆂🅼🅰🆁🆃🅿🅷🅾🅽🅴🅶🆁🅴🅴🅲🅴\nGoogle Photos’ Cinematic: Τι είναι και πώς λειτουργούν;\nDate: 18 Δεκ. 2021Author: M. G\nΤο Google Photos έχει μερικά κόλπα στα μανίκια του, συμπεριλαμβανομένου ενός που ονομάζεται Cinematic photos. Αυτή η δυνατότητα μετατρέπει τις συνηθισμένες φωτογραφίες σας σε ζωντανές και ρεαλιστικές κινούμενες φωτογραφίες. Λοιπόν, πώς λειτουργούν οι Cinematic φωτογραφίες και πώς μπορείτε να τις δημιουργήσετε;\nΤι είναι οι κινηματογραφικές φωτογραφίες στο Google Photos;\nΑνακοινώθηκαν το 2020 και κυκλοφόρησαν το 2021, οι Cinematic φωτογραφίες της Google φέρνουν μια εντελώς νέα εμφάνιση στις αποθηκευμένες φωτογραφίες σας. Η ιδέα είναι να μιμηθείτε σκηνές που μπορεί να βρείτε σε μια ταινία δημιουργώντας επίπεδα στη φωτογραφία και μετακινώντας αυτά τα επίπεδα χωριστά το ένα από το άλλο.\nΤο εφέ λειτουργεί αρκετά καλά και δίνει ένα είδος κινηματογραφικής εμφάνισης στη φωτογραφία. Η δημιουργία είναι λίγο πιο απλή από ορισμένες από τις άλλες που έχει να προσφέρει η Google, καθώς δεν προσθέτει μουσική ή δεν αποτελείται από πολλές φωτογραφίες ραμμένες μεταξύ τους σε ένα κινούμενο σχέδιο.\nΠώς λειτουργούν οι κινηματογραφικές φωτογραφίες;\nΣύμφωνα με την Google, όλα τα εύσημα για αυτό το εκπληκτικό αποτέλεσμα πηγαίνουν στη μηχανική μάθηση. Χρησιμοποιώντας δεδομένα όπως το τι είναι εστιασμένο και έξω, το AI της Google μπορεί να καθορίσει πώς να κόψει τη φωτογραφία σε επίπεδα. Σύμφωνα με την εταιρεία, η αρχική εικόνα δεν χρειάζεται να περιλαμβάνει καθόλου δεδομένα βάθους. Τα επίπεδα καθορίζονται πλήρως από τη μηχανική μάθηση.\nΜόλις δημιουργηθούν τα επίπεδα, γίνεται μια τρισδιάστατη αναπαράσταση με κίνηση μιας εικονικής κάμερας. Αυτό δίνει στη φωτογραφία μια πραγματικά μοναδική εμφάνιση, παρόλο που η αρχική εικόνα είναι 2D. Οι κινηματογραφικές φωτογραφίες έχουν βελτιωθεί από τότε που κυκλοφόρησαν. Επί του παρόντος, όταν η τεχνητή νοημοσύνη της Google συμπληρώνει την ανάπτυξη μιας κινηματογραφικής φωτογραφίας , συμπληρώνει τα κενά μεταξύ των επιπέδων. Αυτό επιτρέπει στην εικονική κάμερα να κινείται πιο ελεύθερα και να παρέχει ευρύτερη κάλυψη στην εικόνα. Αυτή η αναβάθμιση ήταν μια πρόσφατη προσθήκη στο χαρακτηριστικό και πολύ ευπρόσδεκτη.\nΜπορoύμε να δημιουργήσουμε μόνοι μας Κινηματογραφικές φωτογραφίες;\nΠρος το παρόν, δεν υπάρχει τρόπος να δημιουργήσετε με μη αυτόματο τρόπο μια Cinematic φωτογραφία. Σε αντίθεση με άλλες δημιουργίες που μπορούν να γίνουν στην ενότητα Αποθηκευμένες δημιουργίες των Φωτογραφιών Google, οι κινηματογραφικές φωτογραφίες πρέπει να δημιουργούνται από την τεχνητή νοημοσύνη με όποια εικόνα κρίνει το Google Photos κατάλληλη. Αυτό πιθανότατα οφείλεται στην επεξεργασία που πρέπει να γίνει για τη δημιουργία επιπέδων, την πλήρωση κενών και την κίνηση πολλών διαφορετικών επιπέδων δεδομένων φωτογραφιών.\nΑν και δεν μπορείτε να δημιουργήσετε κινηματογραφικές φωτογραφίες, μπορείτε να τις αποθηκεύσετε. Εφόσον το Google Photos διατηρείται ενημερωμένο, υπάρχει μεγάλη πιθανότητα η εφαρμογή να δημιουργήσει κάποιες για εσάς.\nΟι Cinematic φωτογραφίες σας θα εμφανιστούν στο επάνω μέρος της εφαρμογής όταν την ανοίξετε ή το Google Photos θα στείλει μια ειδοποίηση push που θα σας ενημερώνει ότι δημιουργήθηκε. Εάν συναντήσετε μια στην εφαρμογή, φροντίστε να πατήσετε το κουμπί Αποθήκευση κινηματογραφικής φωτογραφίας που εμφανίζεται στο κάτω μέρος της εικόνας.\nΜόλις αποθηκεύσετε μια κινηματογραφική φωτογραφία, μπορείτε να τη βρείτε μεταβαίνοντας στην καρτέλα Αναζήτηση στις Φωτογραφίες Google και, στη συνέχεια, πατώντας Αποθηκευμένες δημιουργίες . Όπως αναφέρθηκε παραπάνω, σε αυτήν την ενότητα μπορείτε επίσης να βάλετε το Google Photos να κάνει κάποιες άλλες προσαρμοσμένες δημιουργίες.\nΟι κινηματογραφικές φωτογραφίες στο Google Photos είναι μια πολύ προσεγμένη προσθήκη στην εφαρμογή. Αν και δεν μπορούν να δημιουργηθούν ακόμη, τραβήξτε αρκετά πορτρέτα και πιθανότατα θα δείτε κάποια αναδυόμενα στην εφαρμογή σας Φωτογραφίες Google κάποια στιγμή σύντομα.\nΠροηγούμενο Προηγούμενο άρθρο: Το YouTube TV χάνει ABC, ESPN και άλλα κανάλια της Disney\nΕπόμενη Επόμενο άρθρο: COVID test στο σπίτι, με συσκευή Android ή iPhone και μία εφαρμογή